Erceg protiv Zvezde, k'o Sale Đorđević protiv Partizana! - Sportske.net\nErceg protiv Zvezde, k'o Sale Đorđević protiv Partizana!\nSinoćnja utakmica u Istanbulu (nažalost u senci ubistva navijača Crvene zvezde), po dramatici i razvoju događaja na parketu, mnoge je podsetila i na spektakularni evroligaški duel Partizana i Barselone iz 1997. godine.\nKošarkaši Crvene zvezde Telekom sinoć u Istanbulu nisu uspeli da dođu do još jedne pobede nad Galatasarajem, kojom bi gotovo sigurno overili plasman u Top 16 Evrolige.\nKljučni čovek zbog koga je rezultat na kraju drugačiji, jeste fenomenalni Zoran Erceg (32 poena), koji je pogađao iz svih pozicija, na kraju i iz one ''nemoguuće'', kada je uspeo da izbori produžetak i najavi kasniji trijumf Galatasaraja, rezultatom 110:103.\nI taj konačan rezultat i dramatika na ovoj utakmici su nešto starije ljubitelje košarke podsetile i na nezaboravni evroligaški dvoboj Partizana i Barselone, novembra 1997. u ''Pioniru'', kada je, takođe posle produžetka, Barsa na kraju slavila sa 110:106.\nA ako je sinoć glavna uloga pripala Zoranu Ercegu, te novembarske večeri pre 17 godina, u centru pažnje bio je današnji selektor Srbije, Aleksandar Saša Đorđević, koji je tada branio boje Katalonaca.\nKao što je poznato, Sale je svojom legendarnom trojkom pet godina pre toga, u Istanbulu doneo titulu prvaka Evrope crno-belima i naravno, kada se vratio u ''Pionir'' sa Barselonom, dočekan je ovacijama, skandiranjima "Sale majstore", "Sale Srbine", "Sale grobare".\nAli, neki kao da su tada zaboravili da je Sale i veliki profesionalac, uvek i na svakom mestu, uprkos emocijama koje je osećao prema Partizanu, pa je i svoj posao u dresu Barselone obavljao na vrhunskom nivou. Epilog toga su čak 39 poena protiv svog Partizana, što je, pogotovo u trenucima kada se utakmica lomila, dovodilo i do toga da mu pojedinci sa tribina, posle ovacija, počnu da upućuju i uvrede.\nSale se nije na to obazirao, odigrao je ukupno 42 minuta i na maestralan način doveo svoj tim do trijumfa, do su Partizan tada predvodili Haris Brkić i Aleksandar Čubrilo sa po 19 poena, a Drobnjak i Lukovski su upisali po 17.\nMeđutim, treba podsetiti da je to bila ona sezona kada se Partizan ponovo plasirao na fajnal for Evrolige, kada je u osmini finala eliminisao Olimpijakos, zatim u četvrtfinalu i CSKA, a onda na završnom turniru zauzeo četvrto mesto, posle poraza od Kindera i Benetona.\nPa, ako postoji neka koincidencija između tadašnje Partizanove sezone u Evroligi i ovosezonske Zvezdine, možda na proleće i beogradske crveno-bele gledamo na završnom turniru...


Večeras prva polufinalna utakmica Lige prvaka: Juventus vs. Real – Magazin Plus\nHome/Večeras prva polufinalna utakmica Lige prvaka: Juventus vs. Real\nVečeras prva polufinalna utakmica Lige prvaka: Juventus vs. Real\nbulle Send an email 2015-05-05\nFudbaleri Juventusa i Real Madrida sastat će se danas u Torinu u prvoj utakmici polufinala Lige šampiona, u kojoj će pokušati da ostvare što bolji rezultat pred revanš u Španiji za nedjelju dana.\nDvije ekipe su ukupno igrale 20 finala Lige šampiona, odnosno Kupa evropskih šampiona, i obje imaju velika iskustva u završnici tog takmičenja.\nJuventus je u subotu osvojio šampionsku titulu u italijanskoj Seriji A, a trener torinskog kluba Masimilijano Alegri rekao je da će njegovim igračima biti teško, ali da moraju da vjeruju u sebe.\n“Juventus mora da bude savršen protiv Reala. Očekujem veliku borbu, dvije odlične utakmice. Real je izuzetan tim, koji će imati pregršt motiva da odbrani trofej”, rekao je Alegri italijanskim medijima.\nJuventus je neporažen na svom terenu u 12 uzastopnih utakmica UEFA takmičenja, a pobjedio je na četiri od pet utakmica u Torinu ove sezone u Ligi šampiona.\nFudbaleri španskog kluba dobili su na samopouzdanju poslije teške pobjede za vikend nad Seviljom u gostima. Trijumf je još veći, s obzirom na to da Sevilja na svom stadionu nije izgubila ligašku utakmicu još od februara prošle godine.\nReal će biti jači za lijevog beka Marsela, koji je odslužio jednu utakmicu suspenzije u revanšu protiv Atletiko Madrida, kao i Gereta Bejla, koji je protiv Sevilje ušao sa klupe poslije povrede lista.\nUtakmica se igra večeras sa početkom u 20.45.\nMisija MMF-a u Vladi FBiH: Za reforme i razvoj\nMESS: Sedam predstava s ukupno deset igranja na majskom repertoaru


Poverenici za zaštitu ravnopravnosti Brankici Janković priznanje “Doprinos godine Evropi” • Poverenik za zaštitu ravnopravnosti\nPoverenici za zaštitu ravnopravnosti Brankici Janković priznanje “Doprinos godine Evropi”\nO nama Vesti Poverenici za zaštitu ravnopravnosti Brankici Janković priznanje “Doprinos godine Evropi”\nPoverenica za zaštitu ravnopravnosti Brankica Janković i strip crtač Marko Somborac ovogodišnji su dobitnici nagrade ” Doprinos godine Evropi”, koju Evropski pokret u Srbiji dodeljuje od 2002. Godine. U obrazloženju za Brankicu Janković se navodi da je neumornim radom, jasno izraženim stavovima i pravovremenim reakcijama na pojave diskriminacije i neravnopravnosti u društvu značajno doprinela promociji evropskih vrednosti u Srbiji.\nZahvaljujući na nagradi, poverenica je istakla da Srbija na mnogo načina pokazuje privrženost evropskim vrednostima, ali i ocenila da se u današnje vreme gotovo cela Evropa suočava sa brojnim izazovima i krizom vrednosti, ali da upravo takva situacija predstavlja podsticaj. Zato baš danas imamo posebnu obavezu da štitimo evropske ideje, jer je lako u njih verovati i zalagati se, kada je to opšteprihvatljivo, sa visokim procentom poverenja u Evropu, baš kao što bavljenje ljudskim pravima nije vredno ukoliko se bojite, i umesto da zaštitite – strahujete i kalkulišete koga, kada i kako štitite.\n“Ako nastavimo da razvijamo toleranciju, uvažavanje različitosti, poštovanje ljudskih prava i ravnopravnosti, kao osnovnih vrednosti koje su deo evropskih zemalja ali i naše države, onda ćemo, dugoročno gledano, ojačati temelje zdravog demokratskog društva kakvo želimo da bude Srbija. Jednaka prava za jednog, ne znači manje prava za drugog, jer ljudska prava nisu kolač koji se deli, pa ko dobije veće parče. Naprotiv, ljudska prava štite sve nas, svakog od nas pojedinačno i zato je važno da u njima vidimo autoritet kojim se rukovodimo i sa kojim živimo svakoga dana,” naglasila je Janković i dodala da se vizija Evropskog pokreta u Srbiji poklapa sa radom i zalaganjem Poverenika za zaštitu ravnopravnosti.\nPlakete su na svečanosti u Aeroklubu uručili predsednik EPuS Mihailo Crnobrnja i generalna sekretarka EPuS Suzana Grubješić.


Najava i analiza: La Liga, 36. kolo: Atletiko igra prvo od svoja tri finala, Real i Barsa se nadaju kiksu! – Kladjenje.rs\nHomeNajavaNajava i analiza: La Liga, 36. kolo: Atletiko igra prvo od svoja tri finala, Real i Barsa se nadaju kiksu!\nOd utorka su na programu mečevi vanrednog 36. kola španske La Lige u kom nas očekuje pregršt zanimljivih duela. Ako se osvrnemo na tabelu, videćemo da trenutno prvoplasirani Atletiko Madrid ima dva boda viška u odnosu na Real Madrid i Barselonu, i kako sada stvari stoje deluje da bi “jorgandžije” mimo svih očekivanja mogli da dođu do titule šampiona Španije.\nIpak, izabranici Čola Simeonea imaju izuzetno težak zadatak u ovom kolu pošto će na “Vanda Metropolitanu” dočekati ekipu Real Sosijedada. Ništa lakši posao nema ni Real, koji putuje na gostovanje kod Granade, dok Barselona ne bi trebalo da ima previše problema na gostovanju kod Levantea.\nOsasuna – Kadiz – 1 @ 1.98 u CircusCasino\nPrvi meč vanrednog 36. kola španske La Lige se igra u Pamploni gde će fudbaleri Osasune dočekati Kadiz. Generalno, Osasuna i ove sezone igra na jednom sasvim zadovoljavajućem nivou što će biti dovoljno za opstanak u društvu najboljih. Trenutno se tim iz Pamplone nalazi na sredini tabele, tačnije na dvanaestom mestu, a u prošlom kolu su remizirali na gostovanju kod Bilbaa, kada je bilo 2:2.\nU goste im dolazi Kadiz koji igra sjajno u poslednje vreme, a najbolji pokazatelj za to su i tri poslednja meča na kojima ova simpatična ekipa nije doživela poraz, a u tom periodu su dva puta pobedili, uz jedan remi.\nU prošlom kolu je ova ekipa slavila na svom terenu protiv Ueske, a taj duel je završen rezultatom 2:1, dok su pre toga trijumfovali i na gostovanju kod Granade kada je bilo 0:1.\nIpak, ovog puta prednost dajemo Osasuni, koja važi za jednog izuzetno dobrog domaćina pa vam savetujemo da odigrate 1 koji kladionica CircusCasino plaća sa kvotom 1.98.\nElče – Alaves – GG @ 2.16 u Meridianbet\nKako sada stvari stoje deluje da ćemo fudbalere Elčea naredne sezone nažalost gledati u Segundi. Naime, ova ekipa se u ovom trenutku nalazi na pretposlednjem mestu na tabeli španske La Lige, a u prošlom kolu su doživeli novi poraz, i to na gostovanju kod Real Sosijedada, kada je bilo 2:0.\nU goste im ovog puta dolazi Alaves koji ima dva boda viška u odnosu na tim koji će na kraju šampionata napustiti najkvalitetniji rang španskog fudbala, pa je evidentno da timu iz Baskije predstoji velika borba za opstanak do poslednjeg kola.\nU prošlom kolu je Alaves remizirao na svom terenu protiv Levantea u jednom sjajnom meču koji je završen rezultatom 2:2.\nSigurno je da će i jedni i drugi tražiti trijumf na ovom duelu zbog čega vam savetujemo da probate sa igrom GG koju kladionica Meridianbet plaća sa kvotom 2.16.\nLevante – Barselona – 2-2 @ 1.62 u CircusCasino\nOd kako je Levante i zvanično obezbedio opstanak u društvu najboljih, tako je ova ekipa i počela sa dosta slabijim partijama nego inače, pa se u ovom trenutku tim iz Valensije nalazi na četrnaestom mestu na tabeli uz čak devet bodova viška u odnosu na tim koji će na kraju sezone napustiti najkvalitetniji rang španskog fudbala.\nU prošlom kolu je Levante u jednom sjajnom duelu remizirao na gostovanju kod Alavesa, a taj duel je završen rezultatom 2:2.\nBarselona je u prošlom kolu propustila lepu priliku da dođe do prvog mesta na tabeli pošto su na svom terenu u velikom derbiju remizirali protiv Atletiko Madrida, a taj duel je završen bez golova. Do kraja šampionata Barsa prosto nema prava na kiks, ali joj nažalost ni to ne garantuje titulu, pošto Madriđani imaju dva boda prednosti.\nBilo kako bilo, smatramo da je Barsa veliki favorit na gostovanju u Valensiji pa vam savetujemo da probate sa prelazom 2-2 koji kladionica CircusCasino plaća sa kvotom 1.62.\nSevilja – Valensija – 1 @ 1.50 u Meridianbet\nJedan od najzanimljivijih mečeva ovog kola se igra “Sančez Pichuanu” gde će fudbaleri Sevilje dočekati Valensiju. Izabranici Đulijena Lopategija su u prošlom kolu propustili priliku da dođu ponovo u situaciju da se bore za titulu šampiona pošto su na gostovanju kod Reala odigrali nerešeno, i to nakon gola koji su primili u poslednjim trenucima susreta.\nSa druge strane, Valensija je možda i najveće razočarenje ovogodišnjeg izdanja španske La Lige i malo ko je zaista očekivao da će tim sa “Mestalje” odigrati ovako loše većim delom sezone. Trenutno se “slepi miševi” nalaze na trinaestom mestu na tabeli, a u prošlom kolu su konačno ostvarili jedan trijumf i to na svom terenu protiv Valjadolida, kada je bilo 3:0.\nU ovom trenutku je Sevilja daleko kvalitetniji rival i mišljenja smo da će Andalužani bez većih problema doći do novog trijumfa, zbog čega vam savetujemo da odigrate 1 koji kladionica Meridianbet plaća sa kvotom 1.50.\nSelta – Hetafe – 1 @ 2.35 u CircusCasino\nFudbaleri Selte su u prošlom kolu odigrali jeadn fantastičan meč i to pošto su na gostovanju kod Viljareala slavili sa 2:4, i to samo tri dana nakon što je “žuta podmornica” obezbedila plasman u finale Liga Evrope. Taj duel je završen pobedom tima iz Viga od 4:2, posle čega se Selta nalazi na osmom mestu na tabeli uz samo pet bodova manjka u odnosu na sedmoplasirani Viljareal, a poznato je da ta sedma pozicija na kraju šampionata donosi plasman u novoformiranu Ligu Konferencija.\nU goste im dolazi Hetafe koji ima dosta problema ove sezone što smo najbolje videli u prošlom kolu kada je ekipa iz predgrađa Madrida doživela novi poraz i to na svom terenu od poslednjeplasiranog Eibara, a taj duel je završen rezultatom 0:1, posle čega je Hetafe pao na petnaesto mesto na tabeli uz samo četiri boda manjka u odnosu na tim koji će na kraju napustiti najkvalitetniji rang španskog fudbala.\nSelta igra sjajno u poslednje vreme i mišljenja smo da su veliki favoriti na ovom duelu, a kladionica CircusCasino pobedu domaćina plaća sa kvotom 2.35.\nUeska – Atletik Bilbao – 3+ @ 2.29 u Meridianbet\nNeminovno je da fudbalere Ueske očekuje borba za opstanak do bukvalno poslednjeg kola. Naime, ova simpatična ekipa se trenutno nalazi na osamnaestom mestu na tabeli a u prošlom kolu su nažalost doživeli poraz i to na gostovanju kod Kadiza, kada je bilo 2:1.\nRuku na srce pre toga je ovaj tim ostvario jedan veoma važan trijumf na svom terenu protiv favorizovanog Real Sosijedada kada je bilo 1:0.\nSa druge strane, Atletik Bilbao praktično nema takmičarskih motiva do kraja sezone, pošto ne mogu ni gore, ali ni dole na tabeli. U prošlom kolu su Baskijci u jednom izuzetno uzbudljivom susretu remizirali na svom terenu protiv Osasune, a taj meč je završen rezultatom 2:2.\nMiriše na to da bi ovo mogao da bude jedan duel sa dosta golova, zbog čega vam predlažemo da probate sa igrom 3+, za koju je kladionica Meridianbet pripremila kvotu 2.29.\nAtletiko Madrid – Real Sosijedad – 1 @ 1.60 u CircusCasino\nKako sada stvari stoje deluje da će Atletiko postati novi šampion Španije, što je sasvim sigurno malo ko mogao da pretpostavi pre početka šampionata. Naime, u ovom trenutku se Madriđani nalaze na prvom mestu na tabeli i tri kola pre kraja prvenstva imaju dva boda viška u odnosu na Real Madrid i Barselonu.\nU prošlom kolu su izabranici Čola Simeoena uspeli da odole Barseloni na “Nou Kampu” pa sada apsolutno sve drže u svojim rukama.\nŠto se tiče Sosijedada, ova ekipa se nalazi na petom mestu na tabeli i po svemu sudeći ćemo ovaj tim naredne sezone ponovo gledati u Ligi Evrope, što svakako i jeste bio primarni cilj za Davida Silvu i drugare. U prošlom kolu je Sosijedad ostvario jedan veoma važan trijumf na svom terenu protiv Elčea, a taj meč je završen rezultatom 2:0.\nUtisak je da Atletiko neće propustiti ovako lepu priliku da dođe do titule šampiona Španije, zbog čega vam predlažemo da odigrate 1 koji kladionica CircusCasino plaća sa kvotom 1.60.\nValjadolid – Viljareal – 3+ @ 1.98 u Meridianbet\nTaman kada smo pomislili da je Valjadolid zaigrao onako kako se to očekuje, ova ekipa je u prošlom kolu doživela neprijatan poraz na gostovanju kod Valensije, a taj duel je završen rezultatom 2:0. Trenutno se ova ekipa nalazi na sedamnaestom mestu na tabeli koje je ujedno i poslednje koje na kraju šampionata donosi opstanak u ligi, ali valja napomenuti da Valjadolid trenutno ima samo bod viška u odnosu na ekipu koja će na kraju ispasti u niži rang.\nSa druge strane, deluje da će se Viljareal u nastavku sezone više fokusirati na finalni meč Liga Evrope, pošto pobeda u tom duelu izabranicima Unai Emerija ne samo da donosi trofej u drugom po kvalitetu evropskom takmičenju, već i direktan plasman u Ligu šampiona.\nInače, u prošlom kolu je “žuta podmornica” poražena na svom terenu od Selte, a taj duel je završen rezultatom 2:4.\nValjadolid svakako mora da ide na pobedu na ovom susretu, ali svakako da će i gosti imati šta da ponude, pa vam savetujemo da probate sa golovima, tačnije sa igrom 3+ koju Meridianbet plaća sa kvotom 1.98.\nEibar – Betis – GG @ 1.78 u CircusCasino\nFudbaleri Eibara u poslednje vreme pružaju fantastične partije, i svi navijači ovog tima se iskreno nadaju da se fudbaleri ove ekipe nisu prekasno probudili pošto je poznato da je ovaj klub veći deo šampionata proveo na poslednjem mestu na tabeli, što je uostalom slučaj i sada.\nIpak, sa dva trijumfa, Eibar u ovom trenutku ima samo dva boda manjka u odnosu na tim koji se nalazi u bezbednoj zoni pa je sigurno da će Marko Dmitrović i drugari dati sve što je od sebe da trećim vezanim trijumfom dođu do bezbedne zone.\nŠto se tiče Betisa, Andalužani su u prošlom kolu nakon preokreta došli do trijumfa na svom terenu protiv Granade, a taj duel je završen rezultatom 2:1, pa se u ovom trenutku ova ekipa nalazi na šestoj poziciji koja na kraju šampionata donosi plasman u Ligu Evrope, što uostalom i jeste primarni cilj Andalužana.\nMišljenja smo da će oba tima ići na trijumf, što nam može doneti golove na obe strane, pa vam savetujemo da probate sa igrom GG koju kladionica CircusCasino plaća sa kvotom 1.78.\nGranada – Real Madrid – 2 @ 1.42 u Meridianbet\nPoslednji meč vanrednog 36. kola španske La Lige se igra u Andaluziji gde će fudbaleri Granade dočekati Real Madrid. Granada je pružala sjajne partije ove sezone, a tu posebno mislimo na Ligu Evrope gde je ova ekipa mimo svih očekivanja stigla do četvrtfinala.\nŠto se tiče prvenstva, trenutno se ova ekipa nalazi na sredini tabele, a u prošlom kolu su posle preokreta poraženi na gostovanju kod Betisa, kada je bilo 2:1.\nU goste im dolazi Real Madrid koji je u prošlom kolu propustio lepu priliku da zasedne na čelo tabele pošto su samo remizirali na svom terenu protiv Sevilje, u duelu koji je završen rezultatom 2:2.\nBilo kako bilo, na Madriđanima je da ostvare sve pobede do kraja i da čekaju eventualni kiks Atletika, pa vam najviše zbog toga i savetujemo da ovde odigrate 2 za koju je Meridianbet pripremio kvotu 1.42, uz podatak da bi ovo vrlo lako mogao da bude jedan duel sa dosta golova.\nTiket dana (utorak, 11.05.2021)


BEOGRAD - Sindikat zaposlenih u pravosuđu saopštio je juče da novogodišnje nagrade od po 4.000 dinara za zaposlene u pravosuđu nisu isplaćene do Božića, kako je to ranije obećala Vlada Srbije.\n- Ni posle iscrpljujuće borbe između predstavnika Sindikata pravosuđa i predstavnika vlade nije došlo do prenosa novca za isplatu novogodišnjih nagrada zaposlenima od 4.000 dinara, iako je obećano da će to biti urađeno do Božića. Sada je jasno da obećanje nije ispunjeno, osim ako oni koji odgovorno i svesno lažu nisu mislili da novac isplate do "malog Božića". Činjenica je da su svoje novogodišnje i božićne praznike bogato proslavili s obzirom na to da su sebi podelili velike novčane nagrade - od 25.000 do 100.000 dinara - piše u saopštenju koje je potpisala predsednica Sindikata zaposlenih u pravosuđu Slavica Živanović.\nPodsećamo da su na sastanku s predstavnicima Ministarstva pravde Srbije, održanom krajem decembra 2006. godine, predstavnici Sindikata pravosuđa Srbije dobili obećanje da će zaposleni u pravosuđu, poput zaposlenih u zdravstvu, prosveti i policiji, biti nagrađeni sa po 4.000 dinara pred novogodišnje praznike.\nSindikat je na tom sastanku tražio i da osnovica za obračun zarada zaposlenih u pravosuđu ne sme biti niža od prosečne zarade u Republici, ´ali, predstavnici Ministarstva pravosuđa rekli su da nema para za ispunjenje tog zahteva "jer su novac namenjen za rad i zarade pravosuđa pojeli advokati i veštaci". Živanovićeva je tada naglasila da, prema njenoj proceni, advokati i veštaci nisu pojeli novac jer im naknade nisu ni isplaćivane više od dve godine, tako da je dug pravosuđa narastao na oko 950 miliona dinara.


Anja Divković, urednik i bloger na LimundoGrad blogu\nLimundoGrad, Sigurnost sigurnost, zaštita\t12 komentara\nKnjige – 5 najpopularnijih serijala svih vremena\nPored hobija kojima možete prekratiti vreme u izolaciji tokom vanredne situacije, knjige su jedan od lepših načina da zaokupite misli. Mnogima je teško da, zbog brige i stresa, imaju zdrav san u ovakvim vremenima, a elektronski uređaji emituju svetlost...\nNastavak about Knjige – 5 najpopularnijih serijala svih vremena\n24 najbolje knjige u proteklih 20 godina – čitalački izazov\nPočetkom godine mnogi donose novogodišnju odluku da više čitaju u predstojećoj godini. Najbolji način da ovu odluku ispoštujete jeste da učestvujete u Čitalačkom izazovu (book challenge), tako što ćete odrediti koliko knjiga želite da pročitate ove godine. Svoj napredak...\nNastavak about 24 najbolje knjige u proteklih 20 godina – čitalački izazov\n[INTERVJU] markomarko2006 – kolekcionarski stripovi kao posao\nKolekcionarstva raznih vrsta na Limundu su veoma popularna i ponosni smo što su na našem sajtu u ovim kategorijama prodavci veoma uspešni.Nakon skoro 25.000 prodatih predmeta, markomarko2006 je jedan od najuspešnijih prodavaca stripova na Limundu. Na Limundu je već...\nNastavak about [INTERVJU] markomarko2006 – kolekcionarski stripovi kao posao\nLimundoGrad intervju\t1 komentar\nNovi Zakon o poštanskim uslugama stupio je na snagu 8. novembra 2019. godine. Od značaja su dve izmene koje se nalaze u delu Zakona kojim je definisan prijem poštanskih pošiljaka od strane poštanskih operatora. Uvid u ličnu ispravu prilikom...\nNastavak about Šta nam donosi novi Zakon o poštanskim uslugama\n[Intervju] Dobar prodavac voli svoj posao – član notorni\nVlasnik LimundoGrad pehara i Premium član notorni registrovao se pre više od 9 godina, a u tom periodu je uspešno ostvario saradnje sa hiljadama članova. Ponosno vam predstavljamo njegove savete za uspešno korišćenje LimundoGrad sajtova. Trenutno imate preko 12.500...\nNastavak about [Intervju] Dobar prodavac voli svoj posao – član notorni\nLimundoGrad intervju\t5 komentara\nPoslednja sezona jedne od najpopularnijih serija ikada, Igra prestola, počela je u ponedeljak. Skoro dve godine smo čitali razne teorije zavera o tome kako će sve biti završeno, a sada je ostalo još samo pet epizoda do kraja. Kao...\nNastavak about Idealni pokloni za obožavatelje Igre prestola\nLimundoGrad poklon, trend\t2 komentara\n1 2 … 5 Sledeće →


SITUACIJA U NOVOM PAZARU SE POGORŠAVA! Među obolelima i beba od nekoliko meseci - IndeksOnline.rs\nNaslovna COVID-19 SITUACIJA U NOVOM PAZARU SE POGORŠAVA! Među obolelima i beba od nekoliko...\nSITUACIJA U NOVOM PAZARU SE POGORŠAVA! Među obolelima i beba od nekoliko meseci\nNOVI PAZAR – Prema svim parametrima koje prati Zavod za javno zdravlje, epidemiološka situacija je zabrinjavajuća sa tendencijom pogoršanja.\nDirektor te zdravstvene institucije dr Šefadil Spahić kaže da je većina hospitalizovanih nevakcinisana, a oboljevaju starosne kategorije svih uzrasta, među njima je i beba od nekoliko meseci.\nProšlog meseca parametri, koje prati Zavod za javno zdravlje su bili dobri. Pokazatelj, koji je verodostojan je broj zaraženih na ukupan broj uzoraka poslatih i on je bio ispod 1 odsto, dok je poslednjih deset dana i preko 18 %.\nOno što zabrinjava, ističe Spahić je ukupan broj povećanih pregleda u covid ambulanti, a sve je više i ljudi koji se javljaju prvi put sa simptomima covid-a 19. On podseća da se naglo se povećava broj pozitivnih brzih PSR testova, a i onih koji se šalju u Beograd na analizu.\n„Imali smo poslednja dva dana da je od ukupnog broja poslatih uzoraka od 26 do 28 pozitivnih. Od nedavno imamo i informacije iz privatnih ordanicija, pojedine nam šalju rezultate i tu se povećava broj pozitivnih novootrivenih. Pre nekoliko dana imali smo sporadično hospitalizovanih od 2 do 4 pacijenta, a u poslednjih sedam dana to je cifra od 34-44 pacijenta“, rekao je Spahić.\nZavod za javno zdravlje prati kontakte obolelih,a doktor Spahić dodaje da su oboleli svih starosnih struktura.\n„Zapaža se da su oboleli starosne kategorije svih uzrasta. Među obolelima je i jedna beba, koja je stara nekoliko meseci, a imamo i osobu od preko 80 godina. Oboljevaju i cele porodice, imali smo jednu gde je svih sedam članova pozitivno. Prilikom jednog epidemiološkog testiranja radili smo sa šest porodica i 24 člana su bila obolela. Oboljevaju uglavnom mladi ljudi, sporadično i oni koji su vakcinisani fajzer vakcinom ili sinofarm, ali su njihove kliničke slike blage u vidu prehlade. Osobe koje su hospitalizovane su većinom nevakcinisani, a ima i mladih. Zabrinjavajuće je i to da smo u zadnjih mesec dana ostvarili dosta kontakata, bilo je naglog mešanja stanovništva, došlo je iz svih zemalja u okruženju, ali i iz EU. Došli su nam nama dragi gosti, pa smo letovali po okolnim zemljama i sve to dovelo je do toga da budemo burni, da maksimalno uložimo napore, a da ne uzimamo još dodatne okolnosti da smo mi kao zdravstveni radnici umorni i na izmaku snage, onda ne možemo mirno da spavamo“, rekao je Spahić.\nOn je još jednom apelovao na građane da se pridržavaju svih protivepidemisjkih mera, da nauče da žive sa ovim virusom, jer život mora da teče, ali da ne zaboravimo da koristimo sredstva za dezinfekciju i da za našim stolom u kafiću ne bude više od dve osobe.\nPodsećamo, zbog sve lošije situacije, doneta je odluka da se Interno odeljenje vrati u režim kovid sistema kao i jedan deo Specijalne bolnice Novopazarska banja.\nPrethodni tekstTurska: Nastavnici da budu vakcinisani ili negativni test\nSledeći tekstTužilaštvo BiH pozvalo Dodika na saslušanje zbog negiranja genocida u Srebrenici


Kompanija „Barry Callebaut“ otvara fabriku čokolade u Novom Sadu\nEkonomski Online - 10 months ago\nMinistar privrede Goran Knežević potpisao je u Novom Sadu, sa menadžmentom kompanije „Barry Callebaut“, ugovor o sredstvima podsticaja za investiciju ovog vodećeg svetskog proizvođača visokokvalitetne čokolade i proizvoda od kakaoa, koji u tom gradu planira da uloži 50 miliona evra i zaposli 100 ljudi.\nKnežević je poručio da dolazak ovako moćne firme predstavlja još jednu potvrdu da je Srbija dobro mesto za ulaganje.\nGradonačelnik Miloš Vučević je rekao da je ova investicija velika stvar za Novi Sad. „Ponosan sam što su odabrali Srbiju i naš grad kao lokaciju gde će investirati“, rekao je Vučević.\nGeneralni menadžer „Barry Callebaut“ za jugoistočnu Evropu Stojan Kemera istakao je da je Novi Sad pokazao izuzetan nivo profesionalizma i razumevanja potreba te kompanije.\n„Od danas ulazimo u sledeću fazu investicije i narednih meseci može se očekivati početak građevinskih radova. Srbija je u nama dobila sjajnog partnera za razvoj prehrambene industrije“, rekao je Kemera.\nKompanija se opredelila da izgradi najmoderniju fabriku u Novom Sadu, a planirani kapacitet je oko 100.000 tona industrijske čokolade. Takođe, planirana je i izgradnja Inovacionog centra za istraživanje i razvoj na tržištu Srbije.\n„Barry Callebaut Group“ puterom i pastom, kao i drugim sirovinama, snabdeva neke od najvećih konditora, poput Nestlea, Mondeleza. Njihove sirovine stižu čak do četvrtine svetske proizvodnje koja u sastavu ima kakovac ili čokoladu.\nU svom poslovanju koriste najnovije tehnologije, plasiraju proizvode u 140 zemalja, a u više od 30 zemalja zapošljavaju oko 11.500 ljudi.\nGrupacija je nastala spajanjem belgijske (Callebaut) i francuske kompanije (Cacao Barry) 1996. godine, a sedište je u Cirihu.\n“Amazon” udvostručio profit\nZbog pandemije gubici u turizmu u svetu dostigli 320 milijarde dolara\nEvrozona beleži najveći pad privrede u poslednjih 25 godina\nNemačka i Italija lideri u proizvodnji čokolade u EU\nŠvajcarska konditorska kompanija „Barry Callebaut“ dolazi u Srbiju\n“Ferrero” kupio deo američkog “Kellogg”-a za 1,3 milijarde dolara\nNajveći proizvođači čokolade sele fabrike iz Evrope na Istok


Srbija ostvarila napredak u reformskom procesu\nSrbija je ostvarila napredak u reformskom procesu koji je iskazan kroz konkretne korake u procesu pristupanja, ocenjeno je u Briselu na neformalnom sastanku ministara i državnih sekretara zaduženih za evropske poslove u Bratislavi, saopštila je danas Kancelarija za saradnju sa medijima Vlade Srbije.\nNa debati na kojoj su razmatrana pitanja nastavka politike proširenja, migrantske krize, strategije komunikacija, ministarka zadužena za evropske integracije Jadranka Joksimović ponovila je da će politika pristupanja EU ostati prioritet i nakon formiranja nove Vlade Srbije.\nPrema njenim rečima, Vlada Srbije neće ni ubuduće podgrevati očekivanja gradjana zasnovana na nerealnim osnovama, već će formalni koraci u pregovorima biti utemeljeni na ostvarenim rezultatima.\n„To se konkretno vidi i na primeru ekonomskih reformi koje su dale prve rezultate – Srbija će imati jednu od najvećih ekonomskih stopa rasta u Evropi u prvih šest meseci“, rekla je Joksimović.\nPrema njenim rečima, to još nije dovoljno da bi gradjani osetili lični boljitak, ali sa ovako odgovornom i disciplinovanom ekonomskom politikom, uz privlačenje novih investicija, Srbija sigurno ide ka stabilnom ekonomskom oporavku i napretku.\nJoksimović je dodala da je EU najveći i najznačajniji razvojni partner Srbije i da gradjani Srbije to mogu da osete i vide kroz razne projekte obnove i izgradnje puteva, mostova, škola, vrtića, bolnica.\nDodala je da je za Vladu proces pristupanja neodvojiv deo reformske politike i da se posmatra kao ulaganje u temelje izgradnje funkcionalne i efikasne države, kao i veći standard građana.\n„U tom smislu, otvaranje poglavlja 23 i 24 doneće ubrzanje reformi u oblastima koje su važne za gradjane – od borbe protiv korupcije do reforme pravosudja u pravcu efikasnijih i kvalitetnijih procesa, borbe protiv organizovanog kriminala, vladavine prava, sigurnijeg pravnog ambijenta za privlačenje novih investicija i radnih mesta, manjinskih prava, stanja u medijima“, rekla je ona.\nJoksimović je ocenila i da je neophodno uložiti dodatne napore za efikasno evropsko rešenje migrantske krize, ocenivši da su uvedene mere već dovele do blagog smanjenja broja ilegalnih migranata, koji u Srbiju ulaze iz Makedonije i Bugarske.\nPrema njenim rečima EU treba da uloži dodatni napor za efikasniju kontrolu spoljnih granica, a neophodna je koordinisana zajednička politika, u kojoj će Srbija, kako je dodala, kao i do sada odgovorno učestvovati.\nOna je zahvalila komesaru za proširenje EU Johanesu Hanu što podržava politiku proširenja zasnovanu na ostvarenim kriterijumima i poštovanju fer pravila za članstvo.\nHan je poručio da EU treba da vrednuje i prepozna ostvareni rezultat koji je zemlja učinila na osnovu usvojenih standarda, da je to vrednovanje važno kako bi država i njeni gradani osetili konkretan napredak u evropskim integracijama.\nSlovački državni sekretar za evropske poslove i koordinator slovačkog predsedavanja Ivan Korčok, izrazio je zadovoljstvo što su poglavlja 23 i 24 otvorena u prvim danima slovačkog predsedavanja, naglasivši da je nastavak politike proširenja EU jedan od prioritetnih ciljeva njenog predsedavanja.\nRazgovarajući o strategiji komunikacija u oblasti evropskih integracija, učesnici sastanka su se složili da je važno gradjanima prezentovati konkretne koristi od procesa, i da uprkos svim izazovima sa kojima se EU suočava ona ostaje najbolje mesto za život i rad.\nVeruj ljubavi i onda kada zadaje bol... Rabindranat Tagore, indijski pesnik i filozof\t(1861-1941)\tJoš misli poznatih...\tDa li ste znali


Prvi Bugatti Divo stigao u Ameriku - AutoExclusive - Auto vesti, Novi, Luksuzni, Polovni automobili...\nSuperautomobil sa cenom od 5.4 miliona dolara stigao je u MillerMotorcars i tamo čeka svog prvog vlasnika koji je želeo da ostane anoniman. Reč je o ekstremno retkom auotmobilu čija cena će samo rasti, tako da oni koji ga kupe za više od 5 miliona dolara mogu slobodno da računaju da će kasnije moći da ga prodaju za više, što se ne može očekivati ni kod jednog drugog automobila.\nOno što ovaj auto izdvaja od ostalih Bugatti modela jeste njegov revolucionarni i sportski dizajn, ali i performanse koje ostavljaju bez daha.\nPrednji deo sadrži prelepe LED farove najmodernije tehnologije koji poseduje moćna dnevna svetla koja čine da Divo izgleda futuristički. Štop svetla na zadnjem delu kreirana su tako da podsećaju na male crvene kristale, što samo povećava lepotu ovog vozila i tera vas da stalno u njega gledate.\nPotrebno je dodati i to da ovaj auto brzinu od 0 do 100 km/h postiže za munjevitih 2.4 sekunde, dok mu je maksimalna brzina ograničena na 380 km/h što je zastrašujuće.\nEnterijer je sportskog tipa i prilično je jednostavan kada se uporedi sa eksterijerom, ali jasno je i zašto. Bugatti kompanija se potrudila da ukloni sve nepotrebne funckije i dugmiće koje mogu zbuniti vozača, tako da će oni koji budu vozili ovo čudo moći sa lakoćom svoju pažnju da fokusiraju na drum, a pregledna i dobro osvetljenja kontrolna tabla će im dodatno olakšati posao, jer će u trenutku sekunde moći da vide kojom brzinom se kreću.\nIspod haube je smešten 8.0 litarski W16 motor koji proizvodi skoro 1500 KS, štop ga či i jednim od najsnažnijh legalnih autombila na planeti.


SATTLER: ZATVARANJE OHR-A U OVOM TRENUTKU NIJE OPCIJA | Hayat.ba\nKao drugo, Christian Schmidt je vrlo iskusan političar, dobar je poznavalac prilika u BiH i regionu i to je dobra kombinacija. S moje strane imat će ispruženu ruku i tu je ponuda za saradnju. Prošle smo godine u Mostaru pokazali šta možemo postići kada djelujemo zajedno – rekao je.\nČlanstvo u EU nije kompatibilno s ovako snažnim prisustvom i međunarodne zajednice. Međutim, trenutačno je BiH daleko i od punopravnog članstva u Uniji, i stoga u ovom trenutku zatvaranje OHR-a nije opcija. Vidjeli smo i porast tenzija u BiH, intenzivirana je nacionalistička retorika, tako da nije vrijeme za eksperimentiranje. Zatvaranje OHR-a nije tema – izjavio je, između ostalog, Sattler za “Avaz”.


Dilberović – Hennesey: Nastaviti s reformom školstva na svim nivoima\nFederalna ministrica obrazovanja i nauke Elvira Dilberović primila je u Sarajevu šeficu Misije Vijeća Evrope u Bosni i Hercegovini Mary Ann Hennessey, koja ju je informirala o najvažnijim aktivnostima Vijeća Evrope u BiH. Tokom sastanka razgovarano je o i reformi školstva na svim nivoima, u skladu s direktivama EU, te ratfikaciji konvencija o uklanjanju diskriminacije u obrazovanju.\neTWINNING U BOSNI I HERCEGOVINI\nZahvaljujući Erasmus+ programu, Bosna i Hercegovina je, prvi put, dobila eTwinning portal, namijenjen saradnji nastavnog i nenastavnog osoblja od oblasti predškolskog odgoja i obrazovanja do srednje škole.\nPonuda 10-mjesečnog studija slovačkog jezika u Slovačkoj Republici u okviru „Modernizacijskog programa Slovačka 21"\nAmbasada Republike Slovačke u Sarajevu dostavila je obavijest o ponudi 10-mjesečnog studija slovačkog jezika u Slovačkoj Republici u okviru „Modernizacijskog programa Slovačka 21".\nMinistrica Dilberović posjetila Agenciju ONASA\nGeneralna direktorica Nezavisne novinske agencije ONASA Elvira Begović primila je u četvrtak, 23.04.2015. godine, u sjedištu Agencije u Sarajevu, federalnu ministricu obrazovanja i nauke Elviru Dilberović koju je informisala o radu Agencije.


Zbog zastave Izraela protest arapskih zemalja\nTanjug 27. maja 2021. 08:33\nBEČ – Na podizanje zastave Izraela na krov sedišta austrijske vlade i Ministarstva spoljnih poslova, u znak solidarnosti sa Tel Avivom usled raketnih napada, reagovala je grupa arapskih ambasadora u Beču.\nU pismu šefu austrijske diplomatije Aleksanderu Šalenbergu ambasadori su, prema pisanju bečkog dnevnika „Prese“, izrazili „duboku zaprepašćenost“ stavom austrijske vlade u vezi eskalirajućeg konflikta na Bliskom istoku.\n„Demonstrativna podrška jedne okupatorske sile, koja krši međunarodno i humanitarno pravo, u suprotnosti je ne samo sa tradicionalnom neutralnošću Austrije, već negira i osnovna ljudska i građanska prava palestinskog stavnovništva“, navodi se u pismu koje je potpisao šef Misije Arapske lige u Beču Mohamed Samir Kuba, te i ambasador Tunisa Mohamed Mezgani, koji predsedava Savetom arapskih zemalja u Beču.\nOni su se Šalenbergu obratili u ime svih 17 u Austrijski akreditovanih ambasadora arapskih zemalja.\nDiplomate u neobično oštrom tonu prebacuju Austriji da ćuti pred „neverovatnim nasiljem protiv nedužnih Palestinaca“, kao i pred 58 dece i 34 žene koji su ubijeni.\nTo, smatraju, nije u saglasnosti sa stavom Austrije u vezi humanitarnih pitanja.\nDiplomate odgovornost za tenzije pripisuju isključivo Izraelu i naglašavaju da su direktna posledica tome što Izrael Palestincima negira pravo na samoopredeljenje.\nNa kraju pisma arapski ambasadori pozivaju Austriju da se, u duhu istorijskog prijateljstva, vrati neutralnosti i objektivnosti.\nIz kabineta Šalenberga je poručeno da na pismo još nije odgovoreno, ali da prema terorizmu ne postoji neutralnost, i da je Austrija i dalje za rešenje dve države na osnovu međunarodnog prava.


Mnogi savremeni preduzetnici opisuju svoje zaposlene kao „porodicu“ i teže harmoničnom radnom okruženju gde različiti tipovi ličnosti mogu da uspeju i napreduju. Ova ideja deluje jako privlačno, ali može imati i loše posledice. Autor teksta Rob Hunter iznosi svoje mišljenje i savete.\nKompanije sa angažovanim radnicima nadmašuju one čiji zaposleni to nisu sa više od 200 odsto i u njihovom fokusu je obezbeđivanje timskog duha i istinskih doprinosa kulutri kompanije. Shvatili smo da je priznanje jedna bitna i čak ključna komponenta verovanja. Za vreme naših efikasnih nedeljnih sastanaka, zaposleni su davali visoke ocene jedni drugima, na osnovu naše četiri vrednosti. Radi se o priznanju naše „porodice“ i njenog napora, kako svakog pojedinca tako i kao članova tima.\nLjudi, po prirodi, jesu veoma motivisani i podstaknuti i mi koristimo to da pružimo motivaciju svakom tipu ličnosti. Neki od naših podsticaja uključuju „odlazak kući ranije petkom“ gde su svi slobodni da napuste posao u 16.30 (mnogo češće nego da pronađete tim u obližnjem pabu, radije će odjuriti kući) i pored polovine dana, bonus odmori za one koji se ne trude da se razbole i dobiju stomačni virus ili letnju kijavicu - to su dodatni podsticaji i prisutni su tokom cele godine.\nMeđutim, da parafraziram Harper Lija: „Možete izabrati svoje prijatelje, ali ne i svoju porodicu“ i kada je porodična atmosfera narušena na radnom mestu, neke izmene treba da budu donešene. Ovde je nekoliko stvari koje mogu poći pogrešnim putem ako radno mesto postane „suviše porodično“.\nViši menadžment ima izbora kada je u pitanju zapošljavanje, ali ne mogu svi u agenciji da biraju svoje kolege. Stvari se ne odvijaju uvek lako i s vremena na vreme dođe do sukoba ličnosti. Svako ko je radio u oblasti marketinga zna da industrija počiva na električnom miksu ličnosti koje žele da budu kreativne i teže pomeranju granica. Oni su izuzetno organizovani, veoma kreatini, tehnički narkomani, introverte, ekstroverte i nezavisni mislioci. Kao bilo koja porodica, uvek će biti sukoba ličnosti i upravljanje je jedan od najvećih izazova u radu u okruženju „slično porodičnom“.\nPodjednako je važno za zaposlene da nastave rad sa drugima, a za menadžere za kupce da budu dodeljeni pravim klijentima. Veza između menadžera za kupce i klijenta je jedna od kritičnijih. Ako je ovaj odnos ugrožen u riziku ste da izgubite posao zbog klijenta. Lakše je da radite oko internih sukoba ličnosti jer timovi mogu da se preurede i možete izbeći obavezivanje ljudi da rade zajedno. Ali ako je odnos sa klijentom poljuljan i treba mu oporavak, to često rezultira otpuštanjem da bi se zaštitio dugovečan odnos s klijentom. Ovo je slučaj kad se prekinu „porodične veze“ i mora se rukovati pažljivo kako bi se izbeglo ugrožavanje celokupnog timskog okruženja.\nTo je kancelarija a ne kafić\nJoš jedno pitanje koje proizilazi iz činjenice da se radnici tretiraju kao članovi porodice jeste da ponekad kolege mogu postati više od porodice jedni drugima. Lepo je videti zaposlene koji razgovaraju u kuhinji, ručaju zajedno i razgovaraju na svojim radnim mestima tokom dana, ali činjenica je da su oni i dalje na poslu. Mora da postoji balans između posla i zabave i određeni nivo profesionalizma mora da se održava i da postoji - na kraju krajeva u kancelariji su, a ne u kafiću. Jedan od načina da se zaobiđe ovo što se dešava je da se organizuju društveni događaji u i van kancelarije. Odvojiti određeno vreme za druženje. Ovo održava radnike srećnim i produktivnim.\nMnoge firme koje neguju porodični odnos imaju ravnu strukturu umesto da postoji hijerarhija, što doprinosi da su svi uključeni u tok rada u kancelariji iz dana u dan. Viši službenici su prisutni, dostupni za zaposlene i njihova pitanja i mogu se osećati prijatno u interakciji sa njima. Ovo pomaže da se osigura porodično okruženje, ali takođe lako dolazi do toga da zaborave na poštovanje jedni drugih. Mora da postoji nivo poštovanja za svačije ideje, sposobnosti i njihov radni vek. Podsticati svoje zaposlene da postignu više je dobro zato što ih primoravate da izađu iz zone komfora i pomažete im da napreduju u svojoj karijeri.\nNeophodno je, pak, da im pružite podršku koja im je potrebna za uspeh. Isto tako, treba da se osigurate da viši službenici da ne budu uljuljkani, već da uvek budu spremni za nove izazove, podršku i da prevazilaze sopstvene granice.\nKada preduzetnik organizuje to kako treba, „porodično“ radno okruženje može biti od velike koristi za kompaniju, jer na kraju stvara vrednu i angažovanu radnu snagu. Međutim, ključ je da se upravlja ovim odnosom kada pukotine počnu da se pojavljuju i da se nužno naprave granice između poslodavca i zaposlenog.


Vukadinović: Tadićeva namera bila je da pomogne koaliciji u preskakanju cenzusa — БАЛКАНСКИЕ НОВОСТИ\nKoalicija “Ajmo ljudi” neće imati svog predsedničkog kandidata na izborima 3. aprila. Luping koji je Boris Tadić načinio kandidovanjem profesora Dragoslava Šumarca, i njegovim povlačenjem kandidature, nekoliko sati pre isteka roka za podnošenje potpisa, prema tumačenju Danasovih sagovornika imao je za cilj samo da se skrene pažnja javnosti na ovu koaliciju.\nI ništa drugo. Jer, kažu, teško je bilo poverovati da je ta koalicija i uz pomoć svih notara Srbije mogla za jedan dan da prikupi 10.000 potpisa.\nSagovornici Danasa navode da je kandidovanje Šumarca trebalo je da predstavlja neku vrstu izgovara za Tadićevo odustajanje od kandidature, uprkos što je već duže vremena nagoveštavao da, ukoliko nema boljih predsedničkih kandidata da će se on sam kandidovati.\nBoban Stojanović, politikolog smatra da je Tadić verovatno odustao od sopstvene kandidature za predsednika znajući da može da ostvari sramotan rezultat na izborima, što bi bilo nedostojno bivšeg predsednika Republike.\n“Kandidujući Dragoslava Šumarca, Tadić je mislio da je našao kandidata sa kojim može da pokuša da osvoji jedan odsto glasova, kako bi se zadržao novac za kampanju. To je bio i način da se koliko-toliko digne vidljivost parlamentarne liste, što je i bio cilj najavljene Tadićeve kandidature”, ističe Stojanović.\nPrema njegovim rečima da koalicija “Moramo” nije imala kandidata Biljanu Stojković, Tadić bi mogao da računa na deo nekih glasova onih, građana kojima je Zdravko Ponoš previše konzervativan kandidat.\nMeđutim, kandidatura Stojkovićeve uticala je da se Tadić ne kandiduje, kako bi izbegao totalni poraz.\nOsim toga, kaže Stojanović, jasno je bilo i da je nemoguće za 36 sati, ukoliko je sve regularno sakupiti potpise za Šumarčevu regularnu kandidaturu. Toj otežavajućoj okolnosti treba pridodati i činjenicu da su i koalicioni partneri SDS bili iznenađeni Šumarčevom kandidaturom. Pre samo dva dana oni su za Danas tvrdili da njihova koalicija neće imati predsedničkog kandidata i da je Tadić definitivno odustao od kandidature.\nZa razliku od Stojanovića, Đorđe Vukadinović, urednik Nove srpske političke misli, kaže da ni jednog trenutka nije verovao da će Tadić učestvovati na predsedničkim izborima.\n“Mislim da je Tadić sve vreme gotovo panično tražio opciju koja mu omogućava da pomogne stranci i listi na parlamentarnim i brogradskim izborima, a da se sam ne kandiduje. Njemu zaista nije bio motiv da se bori za četiri, ili pet odsto na predsedničkim izborima, kada je dva puta pobeđivao sa više od 50 odsto, a izgubio sa 1, 7 odsto razlike. Znači nije bila njegova želja da uđe u predsedničku trku i pobedi, već da pomogne stranci i koaliciji “, kaže Vukadinović.\nOn objašnjava da je Tadić od te prvobitne namere da sam pomogne stranci, odustao kada je koalicija dobila Duška Vujoševića za kandidata za Beograd. To je bila prepoznatljiva ličnost koja je dala velike šanse i da beogradska lista “Ajmo ljudi” prođe cenzus, a možda da se i deo Vujoševićeve popularnosti prelije i na listu za parlmentarne izbore.\n“Tadić se verovatno nada će on kao nosilac liste i Vujošević kao kandidat za gradonačelnika moći da dovuku“Ajmo ljudi” do preskakanja cenzusa. Verovatno je to i razlog zašto je odlučio da nema potrebe da se kandiduje na predsedničkim izborima. On je i sa kandidaturom Drgaoslava Šumarca pokušao da privuče pažnju, a zapravo je rešavao problem kvadrature kruga “, zaključuje Vukadinović i dodaje da je ipak bilo logičnije da Šumarac bude kandidat za gradonačelnika Beograda, a Vujošević, predsednički kandidat.\nCrveni križ: ‘Ako se u Mariupolju hitno ne otvori koridor za evakuaciju dogodit će se najgori scenarij’\nAnaliza trendova: 70 odsto ispitanika Srba na Kosovu kaže da se ne oseća slobodno da iznosi političke stavove 25.12.2021


Odlomci jednog napuštenog dela o mogućem republikansko (68204841) - Limundo.com\nOdlomci jednog napuštenog dela o mogućem republikansko\nBroj aukcije: 68204841\nAutor Konstan, Benžemen / Henri-Constant de Rebecque, Benjamin\nDatum objavljivanja 15.06.2016.\nCilj Konstanovog dela, kao što je i sam tvrdio, bio je donošenje ustava za jedno društvo čiji bi pripadnici uživali najveću moguću slobodu, a to što bi bio baš republikanski proisticalo je iz ubeđenja da je republika jedini režim kadar da omogući ostvarenje ovog cilja. Ali, posvećujući se tom poslu, očigledno čvrsto rešen da ga ostvari i sistematski sprovede, bio je istovremeno i duboko svestan onoga što je taj napor značio u projekciji vremena, u istorijskoj perspektivi, velikoj perspektivi istorije čovečanstva, jer zalagati se za republiku u to doba značilo je ne samo slediti neposoredan i nagonski poriv za slobodom, već takođe podariti njenom životu i jedan istorijski smisao. Republika, koja će osloboditi ljude svih okova, predstavljala je za njega jedno dovršavanje, poslednji stepenik u vekovnom uspinjanju. Upravo u takvom dvostrukom uverenju napisane su i ove stranice, i ukoliko bismo želeli da se u potpunosti identifikujemo s njihovim autorom, morali bismo ih čitati ne prenebregavajući nijednog trenutka to njihovo dvostruko određenje.\nTe dve nerazlučivo povezane vere-vera u slobodu i vera u napredak-nadahnule su ovo mladalačko delo i nijednog časa nisu prestajale da usmeravaju delovanje i misao ovog važnog učesnika Francuske revolucije, koji je i pred samu smrt osetio da može sa punim pravom da izjavi: “40 godina branio sam isto načelo, slobodu u svemu…”


Personal development program – Fakultet savremenih umetnosti\nPersonal Development Program – Spisak kurseva\nPersonal Development Program će vam osigurati napredak u karijeri i izdvojiti vas kao lidera u okruženju u kom radite. Pogledajte koje sve kurseve sadrži ovaj program, a klikom na naziv kursa saznajte više o pojedinačnim kursevima.\nCilj kursa je usvajanje različitih tehnika i načina za dostizanje nivoa objektivnosti u samoproceni i podizanje nivoa samopouzdanja, neophodnog za postizanje dobrih profesionalnih i ličnih rezultata.\nCilj kursa je savladavanje osnovnih znanja, prepoznavanje veština i poznavanje načina kako se veštine inicijative i motivacije uvežbavaju da bi se došlo do željenog napretka u ovim personalnim veštinama, kao i vežbanje aktivnog i proaktivnog pristupa rešavanju problema, te rad na predrasudama.\nRazvoj intrerpersonalnih veština od suštinskog je značaja za adekvatnu adaptaciju u poslovnom okruženju. Tokom rada, najčešće nismo u prilici da biramo saradnike, već ih zatičemo i stičemo tokom rada. Zbog toga je važno da razumemo druge ljude oko sebe i da prepoznamo njihove želje, motive i potrebe.\nKroz različite vežbe imaćete priliku da naučite tehnike i modele i da prepoznate i prihvatite ljude oko sebe, „uzimajući” od njih samo ono što oni mogu realno da vam daju.\nCilj kursa je usvajanje različitih tehnika i načina za razumevanje i prihvatanje drugih, i obrnuto – o tome kako da oni razumeju i prihvate vas.\nKada postanete deo određenog projekta, stupite u radni kolektiv, retko imate priliku da period adaptacije produžite onoliko koliko vam je potrebno, kako biste u celosti usvojili ne samo okruženje, u smislu tima u kome radite, već i nove metode i modele rada. Zbog toga je važno da se brzo i lako adaptirate na novo okruženje i uslove rada.\nKroz ovaj kurs imaćete priliku da naučite tehnike i modele lake i brze adaptacije na novonastale okolnosti, okruženje, metode i modele rada. Cilj je da usvojite različite tehnike i načine za lako adaptiranje na novu sredinu, ljude i načine rada.\nLogičko / kreativno / kritičko mišljenje\nKada dođe do neočekivanih problema u poslovnom okruženju, od izuzetne važnosti je da umete da se pravilno postavite i umete da se izborite sa nejasnim zahtevima, kao i mišljenjima koji su suprotni od vašeg. Zato se ovaj kurs bazira na usvajanju veština i praksi koje će vam pomoći da se snađete u bilo kojoj situaciji.\nCilj programa je da savladavate osnovnih znanja i upotreba veština logičkog, kreativnog i kritičkog mišljenja za potrebe rešavanja spornih situacija tokom rada i povećanje samopouzdanja u obavljanju poslovnih zadataka.\nCilj je savladavanje osnovnih znanja i upotreba veština u vezi sa prosuđivanjem, analitičkim načinom posmatranja podataka i događaja oko sebe i stvaranje adekvatne istraživačke baze, koja će sve te podatke selektovati u informacije upotrebljive za dalji neometani rad.\nCilj programa je usvajanje neophodnih veština dobrog savetnika (konsultanta), trenera i kouča, kroz praktične primere i simulacije.\nCilj je da umete da formirate lični karijerni plan, sa preciznim akcijskim planom o tome kako da ga postignete.\nTimski rad, snalaženje u timu i formiranje svoje pozicije u njemu predstavlja važnu veštinu u našem profesionalnom razvoju. Timove uglavnom ne formiramo, već se u njih se uklapamo ili ne, pozicioniramo ili ne, u okviru njih smo uspešni ili ne. Razlog našeg nezadovoljstva poslom, može biti okruženje odnosno tim u kome radimo, pa je zbog toga veoma važno da razvijemo veštinu koja će nam omogućiti da se uklopimo i uspešno radimo u okviru različitih timova.\nCilj programa je usvajanje različitih tehnika i načina kako da dostignete zadovoljavajuću adaptaciju u okviru tima, formiranje pozicije unutar njega i stvaranja timske atmosfere koja će doprineti da se zajednički dostignu odlični rezultati.\nOvaj kurs će vam približiti pojam karijere, kao i razliku između posla i karijere. Saznaćete o elementima radne biografije, propratnog pisma i pisma preporuke, kao i o nizu korisnih saveta za pripremu i odlazak na intervju za posao.\nKroz ovaj kurs obrazloženi su problematika pojma i razvoja strategije personalnog marketinga, zatim lični stil i uloga ličnosti u profesionalnom nastupu i razvoju, psihološke predispozicije ličnog stila. Takođe, pažnja je posvećena i predstavljanju kroz biografiju i intervju, kao i neverbalnoj komunikaciji i kreiranje ličnog stila.\nCilj kursa je da polaznika upozna sa svim relevantnim elementima kreiranja personalnog marketinga, razvoja spostvene strategije, kao i predstavljanju ličnosti u različitim situacijama.\nU ovom kursu su obrađena osnovna pravila poslovnog bontona, a posebno se obraća pažnja na najčešće greške koje se čine, i to kako da ih izbegnete. Objašnjeni su i aspekti i pravila verbalne i neverbalne komunikacije prilikom svakodnevnog poslovanja, kao i pravila prilikom poslovanja sa saradnicima iz različitih zemalja.\nCilj kursa je da vas upozna sa osnovnim pravilima poslovnog bontona kako biste u svim situacijama ostavili utisak profesionalnosti i visoke poslovne kulture ophođenja. Naučićete osnovna i aktuelna pravila poslovne komunikacije u našem i međunarodnom poslovnom okruženju.\nDanas je poznato da stres ima veliki uticaj na fizičko zdravlje i na opšte stanje zadovoljstva. U životu smo okruženi brojnim događajima koji utiču na naš učinak, konstantno nagrizaju naše zdravlje i usmeravaju raspoloženje. Te različite okolnosti nazivamo stresorima, a njihovo delovanje na nas – stres.\nOvaj kurs upravo opisuje pojam zdravlja i načine za očuvanje zdravlja koje nam je, između ostalog, neophodno i za funkcionisanje u organizacionim sistemima. Kurs opisuje pojam, faze razvoja, vrste i simptome stresa, kao i izvore stresa koji nastaju tokom života i rada ljudi. Akcenat je stavljen na prevazilaženje stresa u organizaciji i na načine na koje se uspešno može upravljati stresom.\nCilj kursa je da vas upozna sa ozbiljnošću posledica koje stres može imati po čoveka i sa uspešnom borbom protiv stresa u toku radnog veka, kako biste što kvalitetnije održavali dobro zdravstveno stanje potrebno za ostvarenje ličnih životnih ciljeva.\nSadržaj kursa omogućiće polaznicima da steknu znanja i veštine u prepoznavanju pojave stresa kod sebe i svojih kolega. To će im pomoći da u stresnim situacijama u okviru organizacije uspešno pomognu sebi i drugima u očuvanju zdravlja, koje je danas neprocenjivo i nezamenljivo.\nU ovom kursu upoznaćete se sa načinima pripremanja i vođenja plana samorazvoja, veštinama, znanjima i sposobnostima kojima je neophodno da ovladate kako biste uspešno mogli da odgovorite na sve zahteve koji se od vas očekuju. Takođe, u kursu je ukazano na značaj neprestanog usavršavanja i razvoja.\nCilj ovog kursa jeste predstavljanje mogućih načina razvoja u skladu sa vašim preferencijama, kao i ukazivanje na osobine koje vam mogu biti od velikog značaja.\nDanas znamo da nije isto da li posedujemo poslovnu, emocionalnu ili socijalnu inteligenciju. Sve ove vrste inteligencije imaju uticaja na različite aspekte čovekovog života i razvijaju se na različite načne. U ovom kursu upoznaćete se sa pojmom inteligencije uopšte, ali i sa različitim vrstama inteligencije, kao što su ljudska i poslovna inteligencija, pojmovima koji se sve više koriste u modernoj teoriji organizacije.\nCilj kursa je savladavanje osnovnih znanja koja su vam neophodna da razumete značaj ljudske i poslovne inteligencije u savremenom društvu. Po završetku kursa, bićete opremljeni tehnikama i metodama kojima možete da prepoznate i razvijete ove vrste inteligencija kod sebe i drugih.\nKurs je posvećen sticanju osnovnih znanja o upravljanju ličnim finansijama i principima koje možete koristiti da se obogatite, napredujete i investirate u budućnost. Detaljnije je objašnjeno pravljenje mesečnog budžeta, imovine i obaveza, koje ćete moći da koristite za lično planiranje. Između ostalog, objašnjeni su pojam štednje i načini na koje se može štedeti uspešno.\nCilj kursa je da se upoznate sa principima vođenja ličnih finansija, da budete svesni svojih prihoda i rashoda, kao i mesta na kojima možete da uštede. Proaktivnost je jedna od navika koju treba razvijati kod sebe i upravo u ovom kursu cilj je da uvidite značaj ove navike i da krenete na razvijanju i učenju iste.\nPored finansijske uspešnosti i bogatsva, cilj je da se upoznate sa svim ostalim aspektima bogatstva, odnosno da znate da najpre morate raditi na sebi, a tek onda očekivati uspešne rezultate u drugim sferama života.\nNa kursu izučavate više ključnih oblasti vezanih za organizaciju vremena: učite pojam vremena i upravljanja vremenom, preuzimanje kontrole nad svojim životom, delegiranje, postavljanje ciljeva i određivanje prioriteta, strategije i tehnike upravljanja vremenom.\nCilj kursa je da budete u mogućnosti da procenite kako sami koristite vreme, prepoznate gde ono „curi” i da naučite kako da uspešno određujete prioritete i obavljate poslove. Takođe, cilj je da naučite i kako da odbacujete nebitne poslove kako biste postali uspešniji u svom privatnom i profesionalnom životu i kako biste živeli sa što manje stresa – brže i lakše.\nKao što i sam naziv kaže, ovaj kurs je o veštinama koje je neophodno posedovati kako bi prezentacija bila što uverljivija i jasnija. U kursu je reč o načinu pripreme prezentacije, o faktorima koji pozitivno utiču i faktorima koji negativno utiču na jasnost i uverljivost prezentacije, o strahu od javnog nastupa i savladavanju treme.\nCilj kursa je da naučite da primenjujete osnovne veštine prilikom izlaganja, a sve u cilju da prezentacija bude jasna i uverljiva. Takođe, cilj ovog kursa je da vam otkrije načine dobrog prezentovanja, tajne izrade dobre PowerPoint prezentacije, kao i značaja govora tela i načine savladavanja treme tokom prezentovanja.\nKurs obrađuje pojam i vrste komunikacije i komunikacionih mreža u organizaciji, kao i metode i kanale komunikacije. Upoznaćete se sa načinima verbalne i neverbalne komunikacije u poslovanju, kao i sa pojmom i primenom asertivnosti u poslovnoj komunikaciji.\nTakođe, saznaćete koje su razlike u komunikaciji između polova i kako da ih prevaziđu radi postizanja efektivnosti. Kurs detaljno obrađuje temu kako postati efektivan komunikator i koje prepreke efektivnoj komunikaciji se susreću u poslovnom okruženju. Upoznaćete se sa načinima savremene poslovne komunikacije putem interneta i kako ih primeniti u poslovanju.\nCilj kursa jeste da naučite kako da efektivno komunicirate, posebno u poslovnom ambijentu. Takođe, naučićete da prepoznajete koje vrste, metode i kanale komunikacije i komunikacionih mreža treba da koristite u poslovnom okruženju radi postizanja efektivnosti u komunikaciji.\nSavladaćete tehnike uspešne pisane i usmene komunikacije, vođenja intervjua i pisanja CV-ja, kao i kvalitetnu primenu neverbalne komunikacije u organizaciji. Naučićete šta je to asertivnost i kako da date i primite asertivnu kritiku. Saznaćete na koji način da postanete efektivni komunikatori i na koji način da uspešno primenite mogućnosti informacionih tehnologija u poslovne svrhe.\nPoslovni sastanci predstavljaju neobično važan deo ukupnog poslovnog života. Loše upravljanje poslovnim sastancima može imati pogubne efekte na ukupnu poslovnu uspešnost i može negativno uticati na upravljanje vremenom i stepen organizovanosti, na međuljudske odnose i na kraju i na donošenje poslovnih odluka.\nKroz ceo kurs susretaćete se sa primerima pomoću kojih ćete uspeti da se još više približite ovoj temi i njenoj primeni. Deo kursa posvećen je i virtualnim sastancima i njihovim karakteristikama.\nCilj je da shvatite procesa planiranja, pripreme, vođenje i evaluacije sastanka (i virtualnih sastanaka). Pored toga, upoznaćete se sa metodama za generisanje ideja i razvijanje kreativnog mišljenja.\nImaćete i priliku da naučite da primenjujete različite tehnike za generisanje ideja, kao što su: šest šešira, brainstorming i brainwritting. Dodatno, naučićete da primenjujete i metode za rešavanje problema, među kojima su najznačajnije mape uma i 5 whys.\nMaterija je koncipirana tako da vas upozna sa najzvažnijim karakteristikama pregovaranja i osposobi vas da koristite veštine i tehnike koje će unaprediti njihove pregovaračke pozicije. U okviru modula obrađuju se sledeće tematske oblasti: pojam i sadržaj komunikacije, pojam i elementi pregovaranja, faze uspešnog pregovaranja, tehnike i strategije pregovaranja.\nCilj kursa je da unapredite komunikacijske veštine kako biste mogli efektivno da pregovarate i postižete željene rezultate. Cilj kursa je da vam pruži potrebne alate i veštine koji će vam omogućiti da dobijete ono što vam pripada, a da pri tome ostanete pristojni i umereni. Cilj je da stečeno znanje možete da koristite u svakoj situaciji (poslovnoj ili privatnoj) i ostanete fer prema drugoj strani.\nCilj kursa jeste da vam omogući da primenom brojnih metoda usavršite sposobnost donošenja kvalitetnih odluka. Upoznaćete se sa brojnim modelima i tehnikama za donošenje ispravnih, kako individualnih, tako i grupnih odluka. Bićete u prilici da ovladate znanjem koje je potrebno za evaluaciju alternativnih rešenja kako bi mogli da, na osnovu raspoloživih podataka, napravite izbor optimalnog rešenja.\nCilj kursa je unapređenje kulture pismenog izražavanja, usvajanje pisanih modela i komunikacijskih pravila radi lakšeg i efikasnijeg izvršavanja profesionalnih obaveza.


Još jedna F1 drama: Fetel oduvao Verštapena - Muški magazin - trendovi, fitness, lifestyle, saveti, devojke... `\nIako je Velika nagrada Velike Britanije imala dosta momenata za pamćenje, trka je protekla u senci incidenta koju je izazvao Fetel u 37. krugu. U krivini 15, Fetel i Verštapen imali su ozbiljnu borbu za 3. mesto. Verštapen je momente pre incidenta prestigao Fetela i preuzeo od njega treću poziciju, a to se Fetelu nije svidelo. On je dodao gas i pokušao da u sledećoj krivini povrati mesto i tada je udario u Verštapena i tako obojicu izbacio sa trke.\nVerštapen je uspeo da se vrati u trku i završio je na 5. mestu, dok je Fetel pretrpeo veću štetu, nastavio trku, ali je dobio kaznu od 10 sekundi i na kraju završio bez poena.\nVerštapen je bio besan jer je izgubio jako bitne poene i jer je sa trećeg meta pao na peto i tako izgubio podijumsko mesto, a Fetel se naravno branio i govorio kako je Maks prerano kočio i da je zbog toga udario u njega.\nPogledajte kako je izgledao ovaj incident:\nPROČITAJTE SLEDEĆI TEKST: Prve fotografije novog Mitsubishi Pajero modela


Gojković: "Neki vid vanrednog stanja najcelishodnije rešenje"\nNakon te sednice, prvi se javnosti obratio pokrajinski sekretar za zdravstvo Zoran Gojković koji je rekao da je neki vid vanrednog stanje "najcelishodnije rešenje".\nGojković je u nastavku svog izlaganja istakao i da treba razmisliti o posledicama takve odluke, a posledice mogu biti psihološke, ekonomske...\n"Inače ćemo puknuti k'o zvečka"\n- Svu težinu odgovornosti mora da preuzme čitavo društvo, medicinski deo jasno zna da je ovakva mera ekonomski udar, ali bez obzira na to, to je mera koja štiti živote, i to moramo otvoreno i javno da kažemo. Predlog je da moraju da se zabrane nezaštićeni kontakti, inače ćemo puknuti k'o zvečka i tek tada će biti jasno šta to znači kad pukne zdravstveni sistem – upozorava Kon.\n"Mi smo predočili šta je neophodno"\nNa pitanje šta je to tačno predloženo i kakve oblik zaključavanja nas očekuje, Kon je objasnio da lekari ne mogu da donesu konačnu odluku o vanrednom stanju, već samo da predlože šta je "neophodno".\n"Nismo blizu vanrednog stanja"


Vesti online / Sport / Košarka / ABA: Polufinale počinje 14. marta, finale zavisi od Crvene zvezde\nABA: Polufinale počinje 14. marta, finale zavisi od Crvene zvezde\nPolufinalni dueli plej-ofa ABA lige Budućnost - Mega Leks i Crvena zvezda - Cedevita počinju 14. marta, saopšteno je na sajtu tog takmičenja.\nPolufinale se igra na dve dobijene utakmice, a prednost domaćeg terena imaće Budućnost i, kako stvari stoje, Crvena zvezda. Najkasnije bi trebalo da se završi do 28. marta.\nPočetak finalne serije zavisi od rezultata Crvene zvezde i Cedevite u Evroligi, a u slučaju da nijedan tim ne izbori četvrtfinale prvi duel igrao bi se između 11. i 17. aprila. U suprotnom igralo bi se u periodu između 29. aprila i petog maja.\nFinale se igra na tri dobijene utakmice, a titulu brani Crvena zvezda.\nKOŠARKA ABA: Bilan MVP, Partizan i Zvezda najgledaniji\nKOŠARKA ABA: Partizan najgledaniji kod kuće, Zvezda na strani\nKOŠARKA ABA: Budućnost poražena, Zvezda obezbedila "pol poziciju"


„Imamo i 642 vojnika u samoizolaciji, jer su bili u kontaktu sa obolelima, prati se njihovo zdravstveno stanje“, rekao je Vulin za televiziju Pink.\nOn je naveo da se u privremenoj bolnici na Beogradskom sajmu nalazi tridesetak pacijenata sa lakšim simptomima i da je disciplina vojnička.\n„Ustaje se izumeju 6 i 6 časova, leže u 22, sve je isplanirano, imaju 24-časovni lekarski nadzor“, rekao je Vulin.\nOn je naveo da su kineski lekari bili izuzetno zadovoljni kako je uređena privremena bolnica na sajmu i primetili da je to „srpska brzina“.\n(Beta; foto: sajt Ministarstva odbrane)\nViše iz ove kategorije « Portal otvorenih podataka: U opštini Bečej danas u samoizolaciji 198 ljudi, u Srbiji ukupno 70.995\tVučić: Spremni smo da uvedemo celodnevni policijski čas - paket pomoći privredi »


13 april 2017 .\nMeđunarodni dan dece uključene u život i/ili rad na ulici ustanovljen je 2011. godine od strane Konzorcijuma za decu, vodeće međunarodne mreže posvećene zagovaranju prava dece uključene u život i/ili rad na ulici širom sveta.\nDeca ulice predstavljaju fenomen koji nije stran većini zemalja u svetu, pa tako ni našem regionu. Pored Konzorcijuma za decu, sveobuhvatnom zaštitom dece uključene u život i/ili rad na ulici bave se razne druge organizacije i institucije. Deca ulice predstavljaju kategoriju dece koja su posebno ugrožena, i tokom boravka na ulici izložena su različitim opasnostima po život, zdravlje i integritet.\nPrava ove dece se svakodnevno krše. Fenomen dece ulice nije fenomen koji je karakterističan za romsku nacionalnu zajednicu niti za kulturu i tradiciju jednog naroda. Glavni uzrok leži u siromaštvu koje ne pravi razliku između večinskih i manjinskih zajednica.\nEHO i razne druge organizacije i institucije kao članice Regionalne mreže za decu uključenu u život i/ili rad na ulici realizuju različite programe i projekte podrške i zaštite ove dece.\nEHO od 2009. godine u saradnji sa Herbert Stepic CEE Charity realizuje projekat „Terenski rad sa decom uključenom u život i/ili rad na ulici“ i svakodnevno radi na osnaživanju dece i posreduje pri obezbeđivanju usluga zdravstvene, socijalne, obrazovne i druge potrebne zaštite.\nPrema istraživanju koje smo sproveli 2016. godine, na ulicama Novog Sada ima oko 137 dečaka i devojčica koji svoje detinjstvo provode na ulici, na taj način što se bave nekom vrstom rada koja im donosi prihode za zadovoljavanje osnovnih egzistencijalnih uslova života.\nViše o fenomenu dece ulice i konkretnim podacima o broju dece koja rade na ulici možete pročitati u publikaciji koju su realizovale članice Regionalne mreže za decu uključenu u život i/ili rad na ulici i organizacija Save the Children In North West Balkans:


Svetski dan voda – 22. mart – Zapadna Srbija\nPod sloganom “Voda i klimatske promene i njihova neraskidiva povezanost” Ujedinjene nacije žele da podsete da je voda najvažniji resurs i da podignu globalnu svest o važnosti zaštite voda, navelo je u saopštenju ministarstvo.\nDodaje se i da ovogodišnja kampanja treba da poveća svest o uticaju ljudskog faktora na smanjenju poplava, suša, nestašica i zagađenja vode u borbi protiv klimatskih promena.\nMinistarstvo zaštite životne sredine ukazalo je da su od nedavno aktuelne poruke o potrebi i važnosti pranja ruku kako bi se zaštitili od novog opasnog korona virusa i da se treba zapitati kako je onima koji u svojim domovima nemaju pijaću vodu.\n– Srbija je u regionu najmanje bogata površinskim, autohtonim vodama. Zato smo otpočeli realizaciju strateških planova u oblasti prerade otpada i otpadnih voda izgradnjom postrojenja za njihovu preradu i pripremili projekno-tehničku dokumentaciju za gradnju novih – navedeno je u saopštenju.\nPrema navodima ministarstva, potvrda strateške opredeljenosti i posvećenosti Vlade Srbije rešavanju ekoloških problema i borbe sa klimatskim promenama je usvojena i u Brisel poslata Pregovaračka pozicija za Poglavlje 27 i nedavno završen Nacrt Zakona o klimatskim promenama.\nGeneralna Skupština Ujedinjenih nacija je rezolucijom proglasila 22. mart 1993. godine za prvi Svetski dan voda. Od tada se svake godine 22. marta širom sveta obeležava Dan voda u cilju skretanja pažnje javnosti na važnost vode i njen nedostatak u mnogim krajevima naše planete.\nDanas, skoro polovina zaposlenih u svetu, približno 1,5 milijarda ljudi, radi u sektorima koji su povezani sa vodom i skoro sva radna mesta zavise od vode i onih koji se brinu za njenu bezbednu distribuciju. Ipak, milioni ljudi koji rade u vodnom sektoru nisu prepoznati ili zaštićeni osnovnim radnim pravima.\nAutor LZS, Izvor Danas, NP Tara\nTags 22. mart, Svetski dan voda Post navigation\nLjAJIĆ: Ova turistička sezona je izgubljena


07-07-2020 12:09 Srbija Stav\nNemačka je uvek bila jedna od vodećih zemalja Evrope po praktično svim ekonomskim aspektima. Trenutno, prema NASDAK, zauzima četvrto mesto među vodećim svetskim ekonomijama (posle SAD, Kine i Japana) sa BDP-om od 3,86 triliona američkih dolara.\nTramp i Merkelova (Foto: flickr. com)\nPiše: Artur Evans\nZahvaljujući svom ekonomskom potencijalu, Nemačka je uvek bila privlačna kao geopolitički saveznik i partner.\nNakon poraza u Drugom svetskom ratu 1945. godine Nemačka je podeljena na dve zone okupacije – Nemačku Demokratsku Republiku NDR (pod kontrolom SSSR-a) i Federativnu Republiku Nemačku (pod američkom, francuskom i britanskom kontrolom), de fakto postajući linija podele čitave Evrope.\nŠest godina kasnije, 1955. na inicijativu Vašingtona, Federativna Republika Nemačka primljena je u NATO kao deo druge ekspanzije saveza, što je pogoršalo međunarodnu situaciju.\nUsmerenost ka Nemačkoj od strane SAD-a pripisuje se činjenici da je Bela kuća bila odlučna da se upusti u „novu okupaciju“ zemlje: u tom trenutku je Pentagon smatrao glavnom operativnom bazom u Evropi – nemačkoj teritoriji obezbedio je sve neophodno za stvaranje savremene vojne infrastrukture ujedinjenih oružanih snaga NATO-a.\nPrema nemačkoj vladi, na kraju hladnog rata u Nemačkoj je bio najveći broj američkih vojnika – više od 200 hiljada, što je izgledalo kao okupacija, ali pod drugim imenom i pogodnim izgovorom.\nTakođe se na teritoriji Federativne Republike Nemačke nalaze sedišta glavne vojne komande oružanih snaga SAD – evropske i afričke divizije, koje vrše kontrolu nad američkim snagama, uključujući i napadačke bespilotne letelice, koje deluju u Avganistanu, Jemenu, Siriji i Libiji.\nDonald Tramp se na početku svog predsedničkog mandata upustio u politiku vršenja pritiska na američke „saveznike“ tražeći više učešća u finansiranju NATO operacija.\nZnačajno je da je nemačko rukovodstvo dosledno u odbrani svoje pozicije po tom pitanju. Nemačka ambasadorka u Sjedinjenim Državama Emili Haber rekla je da američke trupe u Nemačkoj nisu za njenu zaštitu, već za obebeđenje transatlantske sigurnosti i raspoređivanje vojnih snaga u smeru Afrike i Azije, ako je potrebno.\nNemački ministar spoljnih poslova Hajko Mas opisao je odnose između Vašingtona i Berlina kao „komplikovane“. Kroz dobro korišćenje političke i diplomatske taktike, nemačko vojno i političko rukovodstvo šalje jasnu poruku Beloj kući rekavši da im američka „vojna zaštita“ ne treba.\nPored toga, kako kažu eksperti, antiamerička osećanja rastu u nemačkom društvu s tim da sve više i više ljudi poziva na reviziju takvog formata saradnje.\nSa druge strane, predstavnici poslovnih krugova smatraju da bi Nemačka trebalo da uvede sankcije američkim energetskim i telekomunikacionih kompanija i da poveća porez na isporuke američkog LNG-a.\nEvropa je primorana da odlučno deluje kako bi se zaštitila od otvorenog uplitanja Vašingtona u unutrašnje stvari evropskih država. Nemačka, bez izuzetka, preduzima konkretne korake u borbi protiv političkog diktata Sjedinjenih Država.\nPosle sabotaže nuklearnog postrojenja, Teheran najavio odmazdu iz raketnih gradova! Više o tome čitajte OVDE.


Srbija i NATO mogu i moraju da sarađuju – CfSP\nSrbija i NATO mogu i moraju da sarađuju\nPetar Radojčić 03/17/2019 Comments (0)\nSamoproklamovana vojna neutralnost je neutemeljena i međunarodno nepriznata forma nejasnog sadržaja. Ulazak Crne Gore u NATO i izvesnost da će i Makedonija pristupiti tom sistemu još jedan su razlog za preispitivanje opredeljenja Srbije.\nOdbrana Srbije je od prvorazrednog nacionalnog interesa, budući da stvara pretpostavke za sveukupni razvoj i prosperitet, a sve izraženiji nasilni ekstremizam, terorizam, organizovani kriminal i druge opasnosti povećavaju značaj partnerstva država i zajedničkog pristupa neutralisanju ispoljenih rizika.\nProces normalizacije odnosa sa NATO započet je 2002. godine odlukom Savezne vlade da SRJ treba da se pridruži programu Partnerstvo za mir (PzM). Od tada postoji dilema u vezi s opredeljenjem – samostalni ili kolektivni sistem bezbednosti?\nKao samostalna država, Srbija pokušava da izgradi sistem odbrane koji je po meri svojih potreba i kapaciteta, ali i sposoban za delovanje sa drugim međunarodnim subjektima na izgradnji nacionalne, regionalne i globalne bezbednosti. Međutim, nepostojanje spoljnopolitičke strategije odražava se na artikulaciju bezbednosne politike zemlje. Samoproklamovana vojna neutralnost (2007) je neutemeljena i međunarodno nepriznata forma, sa nejasnim sadržajem. Zbog nepostojanja konsenzusa, sadržaj unose garniture na vlasti – od institucionalizovane saradnje sa NATO, do vojne saradnje sa SAD i Rusijom. Odnos opšte, političke i stručne javnosti po ovom pitanju je različit, protivurečan i često suprotstavljen. Izvesno je da vojna neutralnost Srbije ne znači i odsustvo mogućnosti saradnje sa drugim bezbednosnim strukturama i državama, o čemu svedoče primeri drugih neutralnih zemalja.\nOdnosi Srbije i NATO su specifični zbog događaja iz nedavne prošlosti i otvorenih aktuelnih pitanja koji opterećuju uspostavljene odnose. U tom smislu, participiranje u programu PzM je adekvatan okvir za razvoj odnosa sa NATO, imajući u vidu fleksibilnost programa i mogućnost prilagođavanja svakoj učesnici. Učešće u njemu doprinosi izgradnji operativnih sposobnosti i dostizanju interoperabilnosti oružanih snaga Srbije i u funkciji je približavanja evropskim integracijama i zajedničkoj bezbednosnoj i odbrambenoj politici EU.\nSrbija i NATO mogu i moraju da sarađuju i bez priključenja savezu jer je to zajednički interes. Takav odnos NATO ima i sa Rusijom. Na racionalan pristup saradnji uticaj ispoljava i potreba očuvanja bezbednosti na Kosovu i Metohiji, što je od značaja za bezbednost celog regiona. Mnogo parametara ukazuje da odbrambeni kapaciteti Srbije nisu dovoljni za adekvatan odgovor na postojeće i buduće izazove, rizike i pretnje. Ključni problem jeste neodrživost sistema odbrane, koji nije u skladu sa raspoloživim finansijskim sredstvima i potrebama. Dugoročnim planom razvoja sistema odbrane predviđeno je izdvajanje od najmanje 2 odsto BDP, ali ono se smanjuje iz godine u godinu (u 2016. godini iznosilo je 1,36 odsto BDP). I pored toga, bezbednosna politika Srbije temelji se na konceptu totalne odbrane čija je suština u upotrebi svih kapaciteta i učešću svih subjekata društva u odbrani. Međutim, ne stvaraju se pretpostavke za primenu ovog koncepta, niti se stvara novi koji bi bio zasnovan na realnim interesima i ostvarivim ciljevima, proisteklim iz geopolitičke situacije. Sadašnja orijentacija je proevropska što će, sve više, ispoljavati uticaj na politiku bezbednosti. Eventualno distanciranje Srbije od započete saradnje sa NATO može da ugrozi njenu bezbednost. Za sada, obim i forme saradnje ne kose se sa formalno proglašenom vojnom neutralnošću.\nNedavno učlanjenje Crne Gore u NATO i izvesnost da će i Makedonija pristupiti kolektivnom sistemu bezbednosti još jedan su razlog za preispitivanje opredeljenja Srbije. Pritom, treba da se uzme u obzir nekoliko parametara: kriza na prostorima Balkana nije prevaziđena i može ponovo da eskalira; sistem kolektivne odbrane omogućava bezbednosnu stabilnost, što je važno za ekonomski prosperitet zemlje; prihvatanje NATO standarda i saradnja ili članstvo u savezu zahtevaju značajna sredstva, dok ovakva neutralnost košta mnogo više a ne uliva sigurnost u ostvarenje ciljeva zbog kojih je usvojena; eventualno članstvo Srbije u NATO smanjuje šansu za konvencionalno ugrožavanje njene teritorije ali donosi rizik – od veće izloženosti transnacionalnim pretnjama, do pogoršanja odnosa sa Rusijom.\nAnalitičari i građani će, pre ili kasnije, shvatiti da jake države rade ono što hoće i mogu, a slabe ono što moraju.\nAutor: Petar Radojčić Potpredsednik Saveta za Strateške Politike\nIzvor: NIN br. 3468 od 15.06.2017. g.\nPrevious Terorizam na vratima\nNext Predstavljena Nova spoljnopolitička inicijativa


oktobar 22, 2019 | Vesti Dana\napril 18, 2020 oktobar 22, 2019 by\nKoliko puta možete da prekršite zakon, a da zadržite pravo na prebivalište? Španija u kojoj je na vlasti levičarska anti-suverenistička Vlada, počela je da obara rekorde kada je u pitanju kriminal čiji su vinovnici migranti. Migrant iz Alžira uhapšen je 14 puta u španskom gradu Barseloni, u periodu od 11 nedelja. Policija kaže da se … Read moreZA GINISA: Migant uhapšen 14 puta, za 11 nedelja i neće biti deportovan! Drugoplasirani 9 puta za 11 nedelja!\nPoljski parlament u sredu je izglasao predlog zakona koji kriminalizuje „promociju maloljetničke seksualne aktivnosti“, što mnogi vide kao kriminalizaciju pokušaja uvođenja seksualnog obrazovanja u škole na mala vrata, koje se praktikuje u opštinama u kojima su na vlasti liberalno-levičarske stranke. Ispred parlamenta okupili su se protestanti, od opozicionih liberalnih političara bliskih idejama EU i Džordža … Read moreNE MOŽE! Poljska zabranjuje seksualno obrazovanje za decu! LGBT grupe besne na vlast…\nTokom subotnje posete ruskog premijera Dmitrija Medvedeva potpisan je, između ostalih, i veoma važan međudržavni sporazum na osnovu kog će Rusija u našoj zemlji izgraditi nuklearni centar. Ruska državna nuklearna korporacija ‘Rosatom’ izgradiće najverovatnije u Vinči nuklearni centar poslednje generacije sa potpuno novim višenamenskim reaktorom za istraživanje. Moskva će u Srbiju prebaciti i najnoviju … Read moreSA MEDVEDEVIM POTPISAN SPORAZUM: Rusi grade nuklearnu elektranu u Srbiji


„Mladi kao politički lideri u Srbiji“ Čačak | Polimlje.info\n„Mladi kao politički lideri u Srbiji“ Čačak\nNaši sagovornici nemaju dileme kada je položaj mladih u Čačku u pitanju. Jednom rečju – beznadežno, sa tendencijom da situacija bude još lošija ako u skorije vreme ne dođe do promena u lokalnoj vlasti\nU političkom smislu Čačkom vlada nacionalističko-socijalistička lokalna vlast koju čini koalicija Nova Srbija-DSS-SPS-PUPS-SRS. U propagadnom smislu Čačak je sedište organizacije Srpske Dveri. Ono što ovako komponovana lokalna vlast propušta u radu sa mladima, kompenzuju aktivisti Dveri Srpskih, koji već godinama u ovom gradu imaju agresivan medijski nastup namenjen, pre svega, vrbovanju mladih ljudi. I ne samo to. Saradnja stranaka na vlasti u Čačku i Dveri Srpskih nije samo na ideološkom i medijskom planu, već je operativna i u zajedničkim nastupima na mitinzima na gradskom trgu i sličnim javnim skupovima, kao i u organizaciji Letnjih dana kulture u Čačku, koji su finansirani iz budžeta grada, a prošle godine, gotovo u potpunosti programski oslonjeni na Dveri Srpske.\nČačak je grad išaran nacionalističkim i šovinističkim grafitima, pri čemu se nacistički kukasti krst može videti na mnogim fasadama i u samom centru, ali reakcije lokalne vlasti na tu pojavu nema. Na drugoj strani omladina se upućuje na ideologiju koja propagira srbstvo i ksenofobiju, netrpeljivost prema svemu što nije pravoslavno i zaziranje od svega što dolazi sa zapada. U takvom, nesumnjivo nepovoljnom ambijentu, svoje mesto pod Suncem traže oni mladi ljudi u Čačku, koji su se odlučili da aktivnim političkim delovanjem pokušaju da promene lokalnu politiku koja je, od stuba otpora Miloševićevom režimu i primera samoodržanja i ekonomske vitalnosti zahvaljujući privatnom preduzetništvu u vremenu privredne izolacije Srbije od ostatka sveta, Čačak žrtvovala političkoj karijeri jednog čoveka i pretvorila ga u učmalu srpsku palanku.\nNaši sagovornici na mini okruglom stolu posvećenom temi mladi i politika su Svetlana Konjikušić, predsednik Kluba demokratske omladine pri Gradskom odboru DS, Jovana Civrić članica Gradskog odbora LDP-a u Čačku i dr Slobodan Blagojević, odbornik G17 Plus u Skupštini grada Čačka. Evo kako oni razmišljaju na temu učešća mladih ljudi u politici.\n– ”Generalno gledano učešće mladih u politici u Srbiji, a naročito u Čačku, je minimalno. Mladi su tu da učestvuju ali ne i da odlučuju, što je paradoksalno samo po sebi, jer upravo mladi ljudi koji su danas politički aktivni su oni koji će sutra donositi važne odluke i biti nosioci politika partija i stranaka kojima pripadaju. Moj motiv da se aktiviram politički bio je program stranke G17 Plus u kome sam prepoznao političke stavove i principe kroz čiju realizaciju Srbija sebi otvara puteve ka Evropi i vodi ostvarenju težnji koje prepoznajem i kao svoju ličnu težnju, a to je da građani Srbije postanu ravnopravni sa građanima ostalih evropskih država. Ima i drugih političkih stranaka, demokratske opcije, sa programom koji vodi istom cilju i mislim da je u tome naša snaga. Očigledno je da takve stranke mnogo više ulažu u svoje mlade članove, pre svega u edukaciju svog podmlatka, nego što to rade političke stranke koje imaju retrogradne programe. Recimo moja stranka ima izuzetnu saradnju sa Beogradskom otvorenom školom i Fondacijom ”Konrad Adenauer”, pa tako često imamo mogućnost učešća na edukativnim seminarima” – kaže dr Slobodan Blagojević.\n– ”Osnovni cilj omladine političkih stranaka iz, nazovimo demokratskog bloka, je pre svega animacija mladih ljudi da izlaze na izbore. Cilj je da se mladima predoči sav značaj aktivnog učešća na izborima i preuzimanja građanske odgovornosti da svojim glasom na izbornom mestu kreiraju političke procese u državi. Mladi koji su pasivni snose deo odgovornosti za to što se u Srbiji samo deklarativno, od izbora do izbora, otvaraju teme vezane za interese mladih ljudi, ali suštinski krivica je na strankama koje se mladih sete samo pred izbore. Moramo shvatiti da veće učešće mladih u politici donosi i veći uticaj na donošenje odluka, a time raste i stepen odgovornosti mladih ljudi za aktuelna dešavanja u društvu. Sve skupa utiče, naravno, na mnogo bolji kvalitet odluka koje se donose. Iz svog iskustva i kao profesor engleskog jezika, dakle sa životnim opredeljenjem da se kroz svoj radni vek bavim obrazovanjem, znam da su ljudi danas najvažniji brend i da su mladi motor svakog društva. Shodno tome, mlade u DS doživljavam kao motornu pokretačku snagu stranke” – ističe Svetlana Konjikušić, predsednica Kluba demokratske omladine u Čačku.\n– ”Mladi u Srbiji danas nemaju neku važnu društvenu opciju kao što je u poslednjih šezdeset godina nikada nisu ni imali. To je naročito izraženo u Čačku, gde ih se malo ko seti i pred izbore a, i kada ih se neko seti, mladi su većinom nezainteresovani. I u Vladi i ministarstvima nije ništa bolje, a i ovo malo mladih koje imamo u vrhu vlasti ponašaju se kao starmali. Moje aktivno bavljenje politikom počelo je pre desetak godina pojavom Otpora, kada sam stekla nadu da slede velike i značajne promene u našem društvu. Posle svega što se desilo, nakon nazovi demokratskih promena u Srbiji, priključila sam se LDP-u kao političkoj partiji koja je, po mom mišljenju, jedina spremna da nastavi započeti reformski put bez kompromisa. Čini mi se da predsednik moje partije još uvek prepoznaje interese mladih u politici na način kako ih je zastupao kada je i sam, kao vrlo mlad čovek, bio u žiži političkih zbivanja. Smatram da on najbolje od svih političkih lidera koje danas u Srbiji imamo na najbolji način ume da politiku približi interesima mladih” – smatra Jovana Civrić.\nMLADI U ČAČKU\nNaši sagovornici nemaju dileme kada je položaj mladih u Čačku u pitanju. Jednom rečju – beznadežno, sa tendencijom da situacija bude još lošija ako u skorije vreme ne dođe do promena u lokalnoj vlasti.\n– ”U našem gradu najmanje se ulaže u omladinu, a poneki lokalni političare retko ih se sete i pred izbore. A i tada samo u funkciji lepljenja plakata i statiranja na izbornim listama. Pomoć nadarenim učenicima i studentima prilikom školovanja je simbolična i svodi se na više nego bednu budžetsku stavku, a stimulacija povratka mladih ljudi u Čačak posle studiranja je nikakva. Tako na studiranje svake godine iz Čačka ode čitava jedna generacija, a vrate se samo oni koji nikako nisu uspeli da završe studije ili da se i nekoliko godina po završenom studiranju zaposle u nekom većem gradu ili u inostranstvu, pa im je Čačak poslednja stanica. Lokalna vlast, godinama unazad, ne radi ništa na tome da školovanu omladinu vrati, da je stimuliše za dalje stručno usavršavanje ili zaposli” – kaže dr Slobodan Blagojević.\nBlagojević ističe da kao opozicioni odbornik u Skupštini grada, malo može da utiče da se donošenjem adekvatnih skupštinskih odluka situacija popravi.\n– ”Osnovni problem je nespremnost odbornika lokalne koalicione vlasti da podrže bilo koji predlog opozicije. Opozicioni odbornici vrlo aktivno učestvuju u radu Skupštine grada i podnose brojne amandmane i predloge, ali politika lokalne vlasti u Čačku je da se apriori odbija svaki predlog opozicije, ma koliko konstruktivan bio. Zbog toga nam ostaje jedino mogućnost da svoje ideje i predloge realizujemo vaninstitucionalno, kad god je to moguće” – konstatuje dr Blagojević.\n– ”Slobodan je apsolutno u pravu kad kaže da ne postiji stimulacija za povratak mladih u Čačak, po završetku studiranja u Beogradu, Novom Sadu, Kragujevcu ili nekom drugom većem gradu. Mi stalno tražimo da se povećaju stipendije, jer par hiljada dinara onome ko studira u Beogradu nije ni simbolična pomoć. Demokratska stranka je u svom predizbornom programu istakla inicijativu da se u Čačku otvori Kancelarija za mlade, kako bi se aktivnije pristupilo rešavanju problema mladih u našem gradu. Nažalost, to i dalje stoji samo kao inicijativa jer DS nije na vlasti u gradu, a postojeća vlast ne nalazi za potrebno da takva kancelarija postoji. Mi ćemo i dalje insistirati na tome, a u međuvremenu Klub demokratske omladine DS će pokušati da stranka organizuje u svojim prostorijama jedan informativni punkt koji bi mladima davao potrebne informacije o zapošljavanju, programima edukacije, kulturnim dešavanjima i drugim oblastima za koje mladi pokazuju interes. Kao predsednica KDO inicirala sam organizovanje promocija i akcija na kojima mladima predstavljamo demokratske i evropske ideje, koje smatramo temeljnim vrednostima svakog uređenog društva” – kaže Svetlana Konjikušić.\nOna ističe da je veoma važno pripremiti i edukovati svakog mladog čoveka kako bi mogao da učestvuje u političkom i društvenom životu zasnovanom na sistemu vrednosti koji je opšteprihvaćen u uređenim i demokratskim društvima.\n– ”Ja bih ulogu mladih u lokalnoj zajednici i politici okarakterisala na isti način kao i ulogu mladih u srpskom društvu uopšte, a to je uloga – statiste. Dok u Čačku bude važilo pravilo da je neko zelen da se bavi politikom dok ne napuni šezdeset godina, nema uslova da se promeni uloga omladine u našoj lokalnoj zajednici. Tačno je da je nezainteresovanost mladih ogromna, ali i kod ono malo njih koji bi da budu aktivni ima ih koji povlače ručnu sve u strahu zbog pritisaka sa strane, pa da li će odabrati pravu stranačku opciju, pa kako će se protumačiti njihova namera da i oni nešto kažu, pa da li će okolina da prihvati njihovu aktivnost, pa krenu ogovaranja i na kraju krajeva šta ako ne budu mogli da se zaposle zato što su politički aktivni. Generalno, ovaj grad, pod pritiskom vlasti kakvu ima, ne prihvata omladinu urbanog tipa. Ovde se neguje kičeraj, turbo-folk, kult pečenjare\ti novosrbijanski primitivizam. Ovaj grad sa sto hiljada stanovnika u gradskoj zoni, ima samo jedan Internet kafe. Godinama već nije bilo nijedne kvalitetne pozorišne predstave, sportskog događaja, a bioskop tavori, pa projekciju filma možete pogledati samo ako nahvatate još troje-četvoro ljudi koji bi bili voljni da u vonjivoj i hladnoj sali sede sa vama, jer projekcija ne počinje ako u sali nema najmanje petoro gledalaca. Pitijade i kupusijade su, po merilima lokalne vlasti, vrhunac kulturnih događanja u gradu”- zaključuje Jovana Civrić (LDP).\nAKTIVAN ILI PASIVAN\nNa kraju razgovora u okviru našeg mini okruglog stola na temu mladi i politika, naše sagovornike pitali smo šta preporučuju svojim vršnjacima – biti politički aktivan ili na politiku gledati samo kao pasivan posmatrač.\n– ”Moja preporuka, u svakom slučaju, je biti aktivan, jer samo ako uzmeš učešće u nečemu možeš to da promeniš i imaš pravo da kritikuješ. Ako si pasivan posmatrač nemaš pravo ni da kritikuješ ono što je loše, ni da hvališ ono što je dobro. Ima kod nas još uvek onog titoističkog shvatanja politike, e šta će ko da pomisli o tvojim političkim stavovima i šta je dozvoljeno a šta nije i da li si na pravom kursu. Evidentno je da nas muče isti problemi, samo političke stranke često različito vide načine kako te probleme rešiti. U razmeni idejnih rešenja, leži ono konačno, a mlade ljude treba ohrabrivati da, u zavisnosti od svojih shvatanja i prihvatanja programa i delovanja političkih stranaka, postanu politički aktivni i vremenom i sami postanu oni koji donose odluke”- smatra dr Slobodan Blagojević (G17 Plus).\n– ”Mislim da je ovo pitanje oko koga ćemo se svi složiti i da definitivno treba biti politički aktivan. Svaka vrsta apatičnosti, kako u našim privatnim životima, tako i u našem političkom i društvenom životu je opasna već kao samo činjenica da, na takav način, odluku o svojim životima prepuštamo drugim ljudima, koji često znaju biti vrlo neodgovorni i skloni tome da društveni i opšti interes uvek podrede svom ličnom interesu. Imali smo prilike da u najnovijoj istoriji tako nešto i sami doživimo i u Srbiji i u našem gradu” – kaže Svetlana Konjikušić (DS).\n– ”Sigurno je da se treba uključiti u aktivna društvena dešavanja a samim tim i u politiku koja, na kraju krajeva, ta dešavanja i kreira i to, pre svega, zbog sebe samog, jer svako sebi, svojoj porodici i prijateljima želi najbolje i niko drugi mu neće, na uštrb sopstvenog interesa, činiti bilo kakvu uslugu. Rekla bih to ovako: učestvuj i budi kreator a ne žrtva politike” – zaključuje Jovana Civrić (LDP).\nFound in section: Local Press, Materijal, Projekti\nPrevious Topic: „Млади као политички лидери у Србији” Горњи Милановац\nNext Topic: MOSTOVI I ĆUPRIJE


DS i LDP: Građani 5. oktobra odbranili slobodu i dostojanstvo\nDemokratska stranka (DS) saopštila je danas da su građani Srbije na današnji dan, 5. oktobra 2000. godine, odbranili svoju izbornu volju i pravo na slobodu i\n"Formiranjem prve demokratske vlade, Srbija je krenula napred, a Demokratska stranka je vodila zemlju verujući u ono zbog čega je i osnovana", navodi se u saopštenju DS-a.\nU DS-u navode i da su u Srbiji danas ugrožena ljudska prava građana i rad nezavisnih institucija, dok se vlast "koncentriše na jednom mestu" i vrši kriminalizacija političkih protivnika.\nLider Liberalno demokratske partije Čedomir Jovanović ocenio je da 5. oktobar nije mit nego pobeda miliona ljudi u Srbiji koji su telima rešili da brane izbornu pobedu kojom su svrgli režim Slobodana Miloševića.\n"Danas pričati o 5. oktobru, a zaboraviti da je kontrarevolucija izvedena 12. marta ubistvom premijera Zorana Đindjića, to mogu samo oni koji namerno falsifikuju istinu", rekao je Jovanović Agenciji Beta.\n"Oni koji danas, sa 20 godina zakašnjenja, kao političari shvataju one vrednosti na kojima je 5. oktobar izveden, ne bi ni imali priliku za tu naknadnu pamet da im se nismo suprostatavili i pobedili pre 13 godina. Problem je samo u tome što je danas Srbiji potrebna politika za 2013. godinu, za teme koju su danas važne, a ne Dačićeva, Nikolićeva ili Vučićeva tiha priznanja koliko su grešili", kazao je lider LDP-a.


Netanjahu za bolji sporazum s Iranom\nIzraelski premijer Benjamin Netanjahu ponovio je upozorenje u vezi mogućeg sporazuma s Iranom i njegovog nuklearnog programa, navodeći da svet mora da insistira na boljem sporazumu koji povezuje ustupke sa promenom ponašanja Teherana.\nPredstavnici svetskih sila i Iran nastavili su danas u Švajcarskoj pregovore u nastojanju da postignu okvirni sporazum i posle isteka prvobitnog roka koji je bio 31. mart.\nNetanjahu je naveo da svetske sile razmatraju ublažavanje sankcija Iranu dok ta zemlja unosi haos na Bliskom istoku i preti uništenjem Izraela. Izraelski lider je rekao da bi slab sporazum sa Iranom nagradio njegovu nepopustljivost i ugrozio ne samo Izrael nego i druge zemlje u regionu.\nNetanjahu je rekao da bi bolji sporazum značajno smanjio iransku nuklearnu infranstrukturu i naterao zemlju da promeni ponašanje.\nNetanjahu oštro kritikuje napore zapadnih zemalja da postignu sporazum s Iranom i otvoreno se sukobio sa predsednikom SAD Barakom\nObamom oko njegovog nastojanja da popravi odnose s Teheranom.\nIran insistira na tome da je njegov nuklearni program isključivo mirnodopski ali Izrael i zapadne zemlje sumnjaju da on razvija nuklearno oružje. Netanjahu navodi da sporazum s Iranom ne bi trebalo da dozvoli toj zemlji da nastavi obogaćivanje uranijuma, i izneo je još nekoliko primedbi na predstojeći sporazum.


Policijski službenici FBiH prijete protestima, nezadovoljni Nacrtom zakona o PIO-u - Klix.ba\n7.12.2017. u 21:02\nProračuni sindikata policije govore kako će policijskim službenicima u Federaciji Bosne i Hercegovine penzije biti manje za 30 posto prema Nacrtu zakona o penzijskom i invalidskom osiguranju. Ukoliko ne dobiju novi propis o načinu utvrđivanja penzija, policijski službenici najavljuju proteste.\n"Insistiramo da u prijelaznim odredbama zakona o PIO-u stoji drugi propis kojim će se utvrditi način obračuna penzija policijskih službenika", dodao je Hadžiabdić.\nIako su pojedini mediji prenijeli informaciju da su dvojica od šest prisutnih sindikalnih predstavnika odustali od potpisivanja dokumenta koji, između ostalog, predviđa da se u zakonu definira pojam policijskog službenika, iz Unije samostalnog sindikata policije FBiH tvrde nam da su oni jednoglasni u njihovom zahtjevu.\npenzije policija Mirza Hadžiabdić


Pokrenut postupak javne nabavke za izbor konsultanta CBCG za implementaciju AQR-a - CBCG\nHome Javnost rada Aktuelno Saopštenja Pokrenut postupak javne nabavke za izbor konsultanta CBCG za implementaciju AQR-a\nPokrenut postupak javne nabavke za izbor konsultanta CBCG za implementaciju AQR-a\nCentralna banka Crne Gore kontinuirano sprovodi nadzor bankarskog sistema koga karakterišu pozitivni trendovi ključnih bilansnih pozicija. Sistem je likvidan, solventan i sa nekvalitetnim kreditima na rekordno niskom nivou u procentu od 4,62% ukupnih kredita. Stabilnost bankarskog sektora podržana je adekvatnom kapitalizacijom, tako da agregatni koeficijent solventnosti od 17,71% prevazilazi zakonski minimum od 10%.\nSa ciljem daljeg jačanja povjerenja u bankarski sistem, CBCG započela je sa pripremama za implemenaciju AQR-a, kao najefikasnijeg prudencionog instrumenta za procjenu kvaliteta aktive banaka. U tom pravcu, danas je formalno započet postupak javne nabavke za izbor konsultanta CBCG koji će biti zadužen za implementaciju procesa AQR-a u skladu sa ECB Priručnikom iz 2018. Sa ciljem da obezbijedimo najviši nivo transparentnosti i kredibilnosti procesa, definisani su strogi kriterijumi sa namjerom da se izabere i angažuje reputabilni međunarodni konsultant.\nZa ovu namjenu CBCG je obezbijedila sredstva u iznosu od 790.000 eura, što predstavlja cjelokupan iznos specijalnih rezervi CBCG, a što potvrđuje posvećenost institucije kredibilnoj i kvalitetnoj realizaciji ovog značajnog projekta.\nNa ovom linku se nalazi tenderska dokumentacija za ovaj postupak javne nabavke.


WELLNESS OAZA U CENTRU BEOGRADA - Lux Life luksuzni portal: Moda, Stil, Trendovi, Kolekcije 2014...\nWELLNESS OAZA U CENTRU BEOGRADA\nHotel Moskva dobio je EVA spa&wellness centar...\nJedno od najlepših zdanja i simbola Beograda, hotel “Moskva”, pored luksuznih smeštajnih kapaciteta, čuvene kafeterije i poslastičarnice i elegantnog restorana - svoje sadržaje dodatno je obogatio otvaranjem hotelskog EVA spa&wellness centra.\nNa izgradnji EVA spa&wellness centra radilo se od 2012. godine, a autor projekta je mladi arhitekta Bojan Ćirović, koji je uspešno spojio prepoznatljiv rustični stil ovog istorijskog hotela sa modernim rešenjima u enterijeru. Rezultat je pročišćen, luksuzni i intimni prostor, sasvim podređen opuštanju. Poseban izazov predstavljalo je prilagođavanje novih kapaciteta postojećim, u zgradi koja je od sredine prošlog veka pod zaštitom države kao Spomenik kulture grada Beograda. Prema njegovim rečima: “Inspiracija je bila da se spoje elegantno klasični elementi i savremeno oblikovanje, ali tako da se u nekim delovima jako naglasi njihova različitost, a da to opet ne smeta, već se suptilno uklopi u kontekstu oblikovanja. Moja ideja je bila da to izgleda kao da smo ušli u nulti nivo hotela i zatekli neke stare prostorije, koje su već urađene u klasičnom dekoru i osvežili ga duhom ekstremno moderne arhitekture. Sve je u belom zato što treba da se oseti elegancija, luksuz i smirenost“\nSpa i velnes centar hotela “Moskva” poseduje sve sadržaje koje postavljaju savremeni spa standardi : finska sauna, bio sauna, parno kupatilo, veliki đakuzi, tapedarijum, slani zid, prostor za masažu i duo-masažu, manikir i pedikir zonu, teretanu – kao i laundž postor za opuštanje.\nMeđu pažljivo dizajniranim masažama koje nudimo, specijalitet EVA spa&wellness centra je Masaža penom. Ovaj tradicionalni ritual poreklom iz Turske je posebna čulna senzacija, namenjen je uživanju, čišćenju i pročišćenju tela, a u Srbiji je u SPA ponudi po prvi put.\nLociran u samom centru Beograda, EVA spa & wellness centar hotela Moskva otvoren je za goste hotela, ali i vanhotelske posetioce – i time idelano je mesto da se nakon napetog radnog dana opustite, provedete kvalitetno vreme sa prijateljicom, odradite trening ili svoju dragu osobu umesto u kafić ili bioskop – iznenadite jednim zavodljivim SPA izlaskom.\nPROČITAJTE SLEDEĆI TEKST: LUKSUZNI MUKUL SPA RESORT